Polygalaceae is die krinkhout-familie wat hoort tot die orde Fabales. Daar is wêreldwyd 1000 spesies wat tot die familie hoort waarvan 200 in Suider-Afrika voorkom en slegs 5 is bome. Die meeste spesies in hierdie familie is kruide of struike en selfs die bome is klein. Al die spesies in die familie het die volgende eienskappe: die blomme lyk soos pronkertjies en hulle het 'n tweehokkige vrugbeginsel. Van die Suid-Afrikaanse spesies is: Krinkhout Securidaca longipedunculata Persbesem Polygala virgata Septemberbossie Polygala myrtifolia Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Philip Jaisohn is die verengelsde naam van Seo Jae-pil (Koreaans: 서재필, hanja: 徐載弼, 7 Januarie 1864 - 5 Januarie 1951). Hy was 'n Koreaanse onafhanklikheidaktivis, joernalis, politikus en dokter. (ko) Seo Jae-pil Gedenkmuseum (ko) Seo Jae-pil[dooie skakel] (en) (20) Seo Jae-pil: pioneering reformer, independence fighter koreatimes 2011.12.28 (en) Arirang - Interactive History of Korean Americans Geargiveer 27 September 2011 op Wayback Machine (en) My Days in Korea & Other Essays by Philip Jaisohn, MD, edited by Sun-pyo Hong, published by Yonsei University Press, 1999. (ko) Seo Jae-pil:Navercast Hierdie artikel is ’n saadjie. Voel vry om Wikipedia te help deur dit uit te brei.


Die term Verenigde State kan verwys ná: Huidige lande: Die Verenigde State van Amerika (United States of America), sien Verenigde State van Amerika. Die Verenigde Meksikaanse State (Estados Unidos Mexicanos), sien Meksiko. Voormalige lande: Die Verenigde Arabiese State (1958–1961) uit Egipte, Jemen en Sirië. Die Verenigde Belgiese State (1790). Die Verenigde State van Brasilië (República dos Estados Unidos do Brasil, 1891), sien Brasilië. Die Verenigde State van Colombia (Estados Unidos de Colombia, 1863–1886). Die Verenigde State van die Ioniese Eilande (Enomenon Kratos ton Ionion Neson, 1815–1863/64) of Republiek van die Ioniese Eilande. Die Republiek van die Verenigde State van Indonesië (Republik Indonesia Serikat, 1949-1950), sien Indonesië. Die Verenigde State van Sentraal-Amerika of Sentraal-Amerikaanse Konfederasie (1823–1838). Die Verenigde Staten van Stellaland of Republiek Stellaland & Het Land Goosen (1882-1885), sien Stellaland. Die Verenigde State van Venezuela (Estados Unidos de Venezuela, 1864-1953), sien Venezuela. Die Republiek van die Sewe Verenigde Nederlande (Republiek der Zeven Verenigde Nederlanden, 1581–1795).


Daar bestaan drie standbeelde wat Bartolomeus Dias huldig. Die standbeeld van Dias in Kaapstad staan op die kruising van die Heerengracht en Coen Steytler-boulevard. Op 12 Maart 1960 is hierdie beeld onthul op die grasperk voor die kunsgalery in die Kompanjiestuin. Later jare is hierdie brons beeld soos met die Maria van Riebeeck-standbeeld verskuif om naby die hawe-ingang, die Poort van Afrika, te staan. Om die 300-jarige vestiging aan die Kaap die Goeie Hoop te herdenk, het die Portugese regering besluit om hierdie beeld deur prof. Barata Feyo aan die volk van Suid-Afrika te skenk. Die voetstuk van graniet is deur die argitek Fernandes de Sá. Omdat daar geen afbeeldings van Dias uit sy lewe bestaan nie, is die gelaatstrekke denkbeeldig. Sy houding straal dapperheid, energie en volharding uit en dit eerder as sy gesig moet tot die toeskouer spreek. Hy dra 'n wye seemansjas en dit lyk of hy van die brug van sy skip teen die stormende suidooster in oor die wye oseaan tuur. Met sy regterhand klem hy sy pet en in sy linkerhand hou hy die astrolabium vas.


Die Dik-ghieliemientjie (Barbus afrohamiltoni) is 'n varswater vis wat voorkom in riviere aan die ooskus van Afrika vanaf die Zambezirivier tot by die Pongolarivier. In Engels staan die vis bekend as Plump barb. Die vis is silwerkleurig, het 'n groot bek met twee pare baarde om en word tot 175 mm lank. Die vis leef in stil water soos in panne en groot poele. Hulle vreet insekte. Die vis word gebruik as aas vir die vang van Tiervis. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Barbus-afrohamiltoni.html A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1


Eschoten is ’n nedersetting in die munisipaliteit Ede in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Performing Arts Centre of the Free State (afgekort as Pacofs of PACOFS) het sy nuwe naam in 1999 gekry. Dit was voorheen in Afrikaans bekend as Sukovs, of die Streeksraad vir die Uitvoerende Kunste van die Oranje-Vrystaat (Engels: Performing Arts Council of the Orange Free State). Die tuiste van Pacofs is die Sand du Plessis-teaterkompleks in Markgraaffstraat, Bloemfontein. Geen Afrikaner in nuwe Pacofs-raad opgeneem nie, Volksblad, 10 April 1999 URL besoek op 2 Maart 2013 Pacofs se amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Die standbeeld van Maria de la Que(i)llerie (Maria van Riebeeck) staan langs die standbeeld van haar man, Jan van Riebeeck, in 'n verkeersirkel in die Heerengracht in Kaapstad. Dit is 'n geskenk van Nederland aan die volk van Suid-Afrika om die vestiging van die verversingspos aan die Kaap die Goeie Hoop te herdenk. Op 2 Oktober 1954 het prins Bernhard, die eggenoot van die Nederlandse koningin Juliana, die beeld voor die Nasionale Kunsmuseum in die Kompanjiestuin onthul. In 1969 is die beeld na die huidige standplaas verskuif. In die beeld is Maria de la Queillerie 'n statige en waardige figuur met 'n ernstige gesigsuitdrukking. Sy dra 'n sirkelvormige kraag en die wye rok val neer uit 'n nousluitende middellyf. 'n Mussie voorkom dat haar hare in haar oë hang. Aan haar linkerarm dra sy 'n mandjie vrugte en in haar regterhand 'n boeket blomme. Dit wys na die aandag wat Van Riebeeck aan die tuinbou by die verversingspos aan die Kaap moes gee. Daar kan nie met alle sekerheid vasgestel word of daar wel 'n afbeelding van Maria de la Queillerie bestaan nie.


Die Franse stad Verdun is in die département Meuse in die gewes Grand Est geleë. Alhoewel hy deesdae redelik klein is, met 'n bevolking van sowat 19 000, is die stad van besonderse historiese belang. Die Verdrag van Verdun waarop die politieke verdeling van Europa vir 'n lang tyd berus het, is hier in 843 onderteken. Die verwoestende Slag van Verdun tydens die Eerste Wêreldoorlog is net buite die stad geveg. Hierdie artikel is ’n saadjie. Voel vry om Wikipedia te help deur dit uit te brei.


Die Kwandorivier is 'n rivier in Afrika wat deur Angola, Zambië, Botswana en Namibië vloei. Die rivier ontspring in die hooglande van Angola en vloei dan in 'n suidelike rigting deur die Kaprivistrook (Namibië) na die Linyanti-moeras op die grens met Botswana. Onder die moeras staan die rivier as die Linyantirivier bekend en verder suid as die Choberivier. Slegs in tye van hoë afvoer bereik die water die Zambezirivier. Vanuit die Zambezi vloei die water meestal in 'n westelike rigting. Die Chobe Nasionale Park in Botswana het sy naam aan die rivier te danke. Koördinate: 18°00′S 24°20′O / 18.000°S 24.333°O / -18.000; 24.333 Hierdie artikel is ’n saadjie. Voel vry om Wikipedia te help deur dit uit te brei.


Cartagena (Spaans: Cartagena de Indias, "Cartagena van Wes-Indië") is 'n stad in die noordooste van Colombia aan die kus van die Karibiese See suidwes van Barranquilla en die monding van die Río Magdalena. Die stad is op 1 Junie 1533 deur Spaanse conquistadores gestig en is ná Cartagena in Spanje genoem. Cartagena is die hoofstad van die departamento Bolívar en die vyfde grootste stad van Colombia. Die historiese stadskern van Cartagena is in 1984 deur UNESCO as wêrelderfenisgebied gelys. Die stad is op 1 Junie 1533 deur Pedro de Heredia gestig en het gou na Meksikostad die tweede belangrikste stad in die Nuwe Wêreld geword. Die stad was goed verdedig met 29 forte en dik mure van 40-voet. Ten spyte daarvan is die stad aangeval deur Franse magte in 1544 en ook deur Francis Drake in 1585 wat die stad beset het en dit teruggee het nadat 'n som geld aan hom betaal is. In 1697 het die Franse die stad oorgeneem en dit verlaat nadat $5 000 000 betaal is. In 1741 het die Engelse admiraal Edward Vernon egter nie daarin geslaag om die stad te beset nie.


Ds. Petrus Wachtendorp (soms ook "Wagtendorp" gespel) (1629 - Kaap die Goeie Hoop, 15 Februarie 1667) was die derde predikant in Suid-Afrika en die derde leraar van die NG gemeente Kaapstad. Daar was in die 17de eeu verskillende predikante in Holland met die van Wachtendorp (Wagtendorp), maar dit is nie bekend in hoeverre hulle familie van hom was nie. Daar bestaan wel rede om te vermoed dat ds. Petrus Wachtendorp, wat in die jare 1623 tot 1650 predikant in Amsterdam was, sy vader was, maar dit kan nie met sekerheid gesê word nie. Dié opvolger van ds. Johannes de Vooght, wat van Februarie tot November 1666 aan die Kaap vertoef het onderweg na Oos-Indië en moes waarneem as Hollandse predikant ná die dood in 1665 van ds. Joan van Arckel, is as proponent in 1653 na die Ned. Hervormde gemeente Maasbommel beroep, waar hy tot 1659 as predikant werksaam was. Waar hy daarna was, is ook onbekend. In 'n brief van die Klassis van Amsterdam na Batavia op 29 Maart 1666 word vermeld dat hy vir die Indiese Kerk uitgestuur word, dat hy gewese predikant van Maasbommel is en iemand met besondere geleerdheid en predikgawe.


Batam is 'n eiland en 'n stad in die noordweste van Indonesië en lê net suid van Singapoer. Die stad het 'n bevolking van 1 153 860 in 2010 gehad en het 'n oppervlakte van 415 km². Dit is 'n vryhandelsgebied en maak deel uit van die ekonomiese groei driehoek tussen Indonesië, Maleisië en Singapoer. Wikimedia Commons het meer media in die kategorie Batam. (en) Toerisme-inligting oor Batam op Wikivoyage (en) Amptelike webwerf van Batam Hierdie artikel is ’n saadjie. Voel vry om Wikipedia te help deur dit uit te brei.


Weens die optrede van die Duitse oorlogskip SMS Wolf het 7 skepe tydens die Eerste Wêreldoorlog aan die Suid-Afrikaanse kus vergaan. Die Wolf se reis van 100 000 km was die langste ononderbroke vaart deur 'n oorlogskip sonder ondersteuning tydens hierdie oorlog. In 1913 is die vragskip Wachtfels van 5 809 ton in Flensburg te water gelaat. Op 16 Mei 1916 is dit tot hulpkruiser en mynlêer met die naam Wolf omskep. Dit is toegrus met 10 kanonne en 4 torpedobuise en kon 450 seemyne vervoer. Aan boord was ook 'n tweesitplek-seevliegtuig om vyandelike skepe op te spoor. Die maksimum vrag van 8 000 ton steenkool het die skip 'n rykwydte van 59 000 km gegee, maar met 'n hoogste spoed van 11 knope was dit 'n relatief stadige skip. 'n Vals skoorsteen en maste het verbloem dat dit 'n oorlogskip is. Op 30 November 1916 het die Wolf sy tuishawe Kiel met 'n bemanning van 348 onder bevel van kapt. Karl August Nerger verlaat. Die roete het gelei deur die Skagerrak, wes van Noorweë, noord van Ysland en Skotland na die noordelike Atlantiese Oseaan.


Die nasionale vlag van Ecuador is op 26 September 1860 amptelik in gebruik geneem. Die vlag vertoon drie horisontale bane in geel bo, blou in die middel en rooi onder met die land se wapenskild in die middel van die vlag. Die ontwerp van die huidige vlag is in 1900 gefinaliseer met die toevoeging van die wapenskild in die middel van die vlag. Voordat die geel, blou en rooi driekleur gebruik is, het Ecuador wit-en-blou vlae gebruik wat die sterre vir elk van die provinsies bevat het. Die ontwerp van die vlag is baie soortgelyk aan dié van Colombia en Venezuela wat ook voormalige samestellende gebiede van Groot-Colombia is. Al drie vlae is gebaseer op ’n voorstel van die Venezolaanse generaal Francisco de Midanda wat in 1811 deur Venezuela aanvaar is en later deur Groot-Colombia met ’n paar verstellings. Daar is ’n variant van die vlag wat geen wapenskild bevat nie en deur die koopvaardyvloot gebruik word. Hierdie vlag is presies dieselfde as dié van Colombia, maar Colombia gebruik ’n ander ontwerp vir sy koopvaardyvloot.


Hanna Grobler (gebore 1982–) is 'n Suid-Afrikaanse aktrise. Sy is veral bekend vir haar rol as Kiki Beltrame in kykNET se dramareeks, Getroud met Rugby. Sy was ook al in stukke soos 7de Laan, Binnelanders, Johnny en die Maaiers, Doen met 'n Miljoen en Askies te sien. Grobler is op 15 Januarie 1982 in die Moedersbond in Pretoria gebore. Sy gaan skool by Laerskool Skuilkrans en matrikuleer aan die Pro Arte Hoërskool. Na skool verwerf sy 'n BA-dramagraad van die Universiteit van Stellenbosch. Konfetti, 2014 as Monique Voster Somer Son, 2015 as Terry Plain Jane: Ampie du Preez (Short), 2014 as City Girl As jy sing, 2013 as Cecelia Bredenkamp 100 meter Leeuloop, 2013 Platteland, 2011 as Louise Ferreira Getroud met Rugby: Die Onvertelde Storie, 2011 as Kiki Bakgat! II, 2010 as meisie in badkamer Getroud met rugby (TV-reeks), 2009 as Kiki Hierdie artikel is ’n saadjie. Voel vry om Wikipedia te help deur dit uit te brei.


Hidemaro Watanabe (渡部 英麿, Watanabe Hidemaro?, 24 September 1924 - 12 Oktober 2011) is 'n voormalige Japannese sokkerspeler. Hy het vir die Japannese nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Dychtaoe (Russies: Дыхтау, Karatsjai-Balkaries: Дых тау) is 'n berg in Eurasië wat in die suidweste van Rusland net 5 kilometer noord van die grens ná Georgië geleë is. Met 'n hoogte van 5 205 meter is dit die tweede hoogste berg in die Kaukasus asook van Rusland en word soms as die tweede hoogste berg van Europa beskou. Volgens die algemene definisie van die grens tussen Europa en Asië is Dufour-bergpiek in die Alpe met 4 634 meter die tweede hoogste berg in Europa. (en) "Gora Dykh-Tau, Russia". Peakbagger.com. Besoek op 30 April 2015. (en) "Mount Dykhtau". Encyclopædia Britannica. Besoek op 9 Junie 2017. Hierdie artikel is ’n saadjie. Voel vry om Wikipedia te help deur dit uit te brei.


Tadahiko Ueda (上田 忠彦, Ueda Tadahiko?, 3 Augustus 1947 – 15 April 2015) was 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Kenzo Yokoyama (横山 謙三, Yokoyama Kenzo?, 21 Januarie 1943 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die strandlopers en snippe (Scolopacidae) is 'n familie van voëls in die orde van steltloperagtiges (Charadriiformes). Die familie omvat 93 spesies. Die naam strandloper word gebruik vir 'n verskeidenheid voëls van die families Charadriidae en Scolopacidae van die waadvoëls (orde Charadriiformes). By die familie Charadriidae is die snawel korter of net so lank as die kop en by die familie Scolopacidae is dit langer as die kop. Strandlopers word byna altyd langs mere, panne, vleie en moerasse aangetref, waar hulle op moddervlaktes of in vlak water na insekte, kreefagtiges, slakkies, ensovoorts, soek. Die relatief lang snawel is 'n aanpassing by hierdie leefwyse en ook die voete is aangepas om op modder te loop. Die meeste Suid-Afrikaanse strandlopers is trekvoëls wat in die Noordelike Halfrond broei en in die winter (Noordelike Halfrond) na die suide trek. Voëls in die familie het 'n lang liggaam met lang bene en smal vlerke. Die meeste spesies het 'n smal snawel, maar andersins is die vorm en lengte van die snawel baie veranderlik. Hulle is klein tot mediumgrootte voëls, ongeveer 12–66 cm in lengte.


Tadanari Lee (gebore 19 Desember 1985) is 'n Japannese sokkerspeler. Hy het vir die Japanse nasionale sokkerspan uitgedraf. Wikimedia Commons het meer media in die kategorie Tadanari Lee. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Gotoku Sakai (gebore 14 Maart 1991) is 'n Japannese sokkerspeler. Hy het vir die Japanse nasionale sokkerspan uitgedraf. "National Team Squad". jfa.or.jp. Japan Football Association. Geargiveer vanaf die oorspronklike op 12 Maart 2020. Besoek op 15 Januarie 2014. Wikimedia Commons het meer media in die kategorie Gotoku Sakai. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Ebbehoutghwarrie (Euclea pseudebenus) is 'n klein boom wat langs waterlope en in oewerstreke voorkom vanaf die Kunenerivier suidwaarts tot in Namakwaland. Die boom het neerhangende takke. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Dawid IV (1073 – 24 Januarie 1125), ook bekend as Dawid die Bouer (Georgies: დავით აღმაშენებელი, Dawit Aghmasjenebeli), van die Bagrationi-dinastie was ’n koning van Georgië van 1089 tot met sy dood in 1125. Hy word algemeen beskou as die grootste en suksesvolste leier in die geskiedenis van Georgië. Hy het die Turke in 1121 uit die land gedryf, die land herenig en die grootste deel van die Kaukasus onder Georgiese beheer gebring. Hy was ’n vriend van die kerk wat die Christelike kultuur bevorder het, en word deur die Georgies-Ortodokse Kerk as ’n heilige vereer. Die naam aghmashenebeli (აღმაშენებელი), wat vertaal word as "die Bouer" (in die sin van "die Herbouer") of "die Hervormer", is in 1452 die eerste keer vir hom gebruik en het later algemeen onder historici geraak. Daar is ook bewyse dat hy Dawid die Grote genoem is. Deur die geskiedenis is daar om die beurt na hom verwys as Dawid II, III en IV, en dit dui op die onreëlmatigheid waarmee nommers aan die Bagrationi-konings toegeken is, veral in die vroeë geskiedenis.


'n Gans is 'n groot, swaargeboude watervoël met 'n lang nek wat aan die familie van eendvoëls (Anatidae) behoort. Binne die familie hoort hulle tot die subfamilie Anserinae (swane en ganse). Ganse wei graag en is meer gespesialiseerd om op land te lewe as ander verwante spesies. Hiervoor het hulle lang sterk bene wat reg onder die liggaam geplaas is en hulle in staat stel om maklik te kan loop. Die geluide wat ganse maak kan beskryf word as gaggel, snater of blaas. 'n Andes-gans. 'n Blesgans. 'n Bandkopgans. 'n Cereopsis-gans. 'n Dwerggans. 'n Gryskopgans. 'n Hawaiiese gans. 'n Kanadese gans. 'n Keisergans. 'n Kleinsneeugans. 'n Kolgans. 'n Rooiborsgans. 'n Witwanggans. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Wikimedia Commons het meer media in die kategorie Gans. Hierdie artikel is ’n saadjie. Voel vry om Wikipedia te help deur dit uit te brei.


Kepler is ’n ruimteteleskoop wat deur Nasa gelanseer is om Aardtipe-planete om ander sterre te vind. Die ruimtetuig, wat na die sterrekundige Johannes Kepler genoem is, is op 7 Maart 2009 gelanseer. Die tuig is ontwerp om ’n deel van ons omgewing van die Melkweg te verken en duisende eksoplanete te ontdek wat soortgelyk aan die Aarde is en binne of naby die bewoonbare sone van sterre voorkom. Dit moet ook meet hoeveel miljarde sterre in ons sterrestelsel sulke planete het. Kepler se enigste instrument is ’n fotometer wat die helderheid van meer as 145 000 hoofreekssterre in ’n vaste sigveld voortdurend meet. Dié data word na die Aarde gestuur, waar dit bestudeer word om periodieke verdowwings in sterre waar te neem wat veroorsaak word deur eksoplanete wat voor die sterre verbybeweeg. Kepler is deel van Nasa se laekoste-ruimteverkenning. Die bou en aanvanklike werking van die teleskoop was die werk van Nasa se Jet Propulsion Laboratory, terwyl die Ames-navorsingsentrum verantwoordelik is vir die ontwikkeling van die grondstelsels en ontledings. Die aanvanklike duur van die sending was 3,5 jaar, maar weens versteurings in die data was ekstra tyd nodig om al die doelwitte van die sending te bereik.


Die Engelse term country house (Afrikaans: kontreihuis) verwys na 'n spesifieke tipe van herehuise wat in die landelike gebiede van Engeland, Skotland, Wallis en Ierland ontwikkel het. Saam met hulle parke, tuine en newegeboue vorm hierdie herewonings 'n argitektoniese en kunserfenis van onskatbare betekenis en bied insig in die leef- en geesteswêreld van die Britse landadel wat eeue lank 'n leidende rol in hul onmiddellike omgewing en plaaslike ekonomie, maar ook in die politieke, sosiale, kulturele en ekonomiese lewe van die Britse Eilande in hul geheel gespeel het. As sulks was hulle dikwels 'n soort mikrokosmos van die groter wêreld. Na baie groot en statige herewonings word in die Engelse vaktaal soms as stately homes verwys. Dit is paleisagtige herehuise of ouer kastele wat, nadat hul versterkings met die begin van meer vreedsame tye hul oorspronklike funksie kwytgeraak het, tot herewonings omgebou is. Dieselfde geld vir abdye wat ná hul ontbinding gedurende die Engelse Hervorming in die 16de eeu deur adellikes aangekoop en tot herehuise omgeskep is. Stately homes het hul bloeitydperk tussen die middel van die 16de en vroeë 20ste eeu beleef.


Brigitta Boccoli (1972 - ) is 'n Italiaanse aktrise van televisie en teater Boccoli is op 5 Mei 1972 in Rome in Italië gebore. Sy is die suster van die Italiaanse aktrise Benedicta Boccoli. Sy begin haar loopbaan in 1988 as TV-akteur in die program Pronto, chi gioca?, waar haar suster ook gewerk het. In 1966 trou sy met die sirkusatleet, Stefano Nones Orfei. Hulle seun se naam is Manfredi. 1982: Manhattan Baby, regisseur: Lucio Fulci 1985: La ragazza dei lillà, regisseur: Flavio Mogherini 1987: Com'è dura l'avventura, regisseur: Flavio Mogherini 1991: Nostalgia di un piccolo grande amore, regisseur: Antonio Bonifacio 2003: Gli angeli di Borsellino, regisseur: Rocco Cesareo 2006: Olè, realisateur: Carlo Vanzina 2000–2001: Ricominciare 2001: Una donna per amico 3 2002: Cuori rubati 2004: Don Matteo 4, toneel 23 "Brigitta Boccoli, 41 anni e sentirli un po'". Geargiveer vanaf die oorspronklike op 30 Junie 2013. Besoek op 27 Julie 2013. Gebore in 1966 as seun van Moira Orfei « Brigitta Boccoli al Circo di Moira » Brigitta Boccoli in die Internet Rolprent Databasis


Prins Henry, Hertog van Sussex KCVO (Henry Charles Albert David, * 15 September 1984 – ), algemeen bekend as prins Harry, is die jongste seun van Charles, Prins van Wallis, en sy eerste vrou, Diana, Prinses van Wallis. Sy grootouers aan vaderskant is koningin Elizabeth II van die Verenigde Koninkryk en prins Philip, Hertog van Edinburg. Hy is die sesde aanspraakmaker op die Britse troon ná sy pa, sy broer, prins William, Hertog van Cambridge, en sy broerskinders, prins George, prinses Charlotte en prins Louis. Ná sy skoolopleiding aan verskeie skole in Brittanje en ’n brugjaar in onder meer Australië en Lesotho, het Harry besluit op ’n militêre loopbaan. Hy het offisiersopleiding ontvang aan die Militêre Akademie Sandhurst en ’n tweede luitenant geword in die Household Cavalry-regiment. Hy het hier sy opleiding as tenkbevelvoerder voltooi. In 2007–2008 het hy in die Afghaanse Oorlog 77 dae lank diens gedoen aan die front, maar is onttrek ná ’n artikel in ’n Australiese tydskrif. Hy het in 2012–2013 vir 20 weke na Afganistan teruggekeer.


Kogelbergdam is 'n gekombineerde gravitasie en boogtipe dam geleë in die Palmietrivier, naby aan Grabouw in die Wes-Kaap, Suid-Afrika. Die dam is in 1986 gebou, hoofsaaklik vir besproeiing en nywerheidsgebruik. Lys van grootste damme in Suid-Afrika Lys van damme in Suid-Afrika deur die Departement van Waterwese. Hierdie artikel is ’n saadjie. Voel vry om Wikipedia te help deur dit uit te brei.


Die Olyflyster (Turdus olivaceus) is 'n algemene standvoël en hoogtetrekvoël in immergroen woud. In die Suid- en Wes-Kaap brei die voël sy habitat uit na parke, tuine en plantasies. Hulle kom een-een of in pare voor. Die voël is 22 – 24 cm groot en weeg 55 - 78 gram. In Engels staan die voël bekend as die Olive thrush. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Turdus olivaceus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Lysters of Lysteragtiges (Turdidae) is 'n familie van voëls wat aan die orde van sangvoëls (Passeriformes) behoort. Dit is 'n groot familie van middelgrootte voëls wat besonders goed kan sing. Die voëlfamilie lysteragtiges sluit sowat 300 spesies klein tot middelgroot voëls in wat feitlik oral ter wêreld, maar veral in Afrika, aangetref word. Bekende verteenwoordigers in Suider-Afrika is egte lysters, janfrederiks en wagters, terwyl die nagtegaal en die rooiborste bekende Europese verteenwoordigers is. Die lysteragtiges sluit 'n groot aantal uiteenlopende voëlspesies in: sommige is boomlewend, ander grondlewend en talle van hulle is goeie singers. Oor die algemeen wissel die lengte van die voëls tussen 15 en 30 cm en die meeste is vaalkleurig, hoewel sommige opvallende rooi, geel, oranje of blou vlekke vertoon. Die kleurskakerings van die mannetjies en die wyfies verskil dikwels baie, en in sommige gevalle is voëls van dieselfde spesie in verskillende streke verskillend gekleur. Die snawels van lysteragtiges is betreklik lank en slank en effens geboë. Hulle vreet insekte, wurms, klein weekdiere en dikwels ook vrugte en bessies.


Koidu (ook Koidutown-Sefadu of Sefadu) is die vyfde grootste stad in Sierra Leone ná die hoofstad Freetown, Bo, Kenema en Makeni met 'n bevolking van 111 800. Die stad is in die ooste van die land aan die grens met Guinee geleë. Hierdie artikel is ’n saadjie. Voel vry om Wikipedia te help deur dit uit te brei.


Die witstippelbospendoring (Gymnosporia nemorosa) is 'n boom wat voorkom in woude en woudrande vanaf Knysna, deur KwaZulu-Natal tot in Eswatini. Hierdie boom se pendorings is dunner as ander pendorings s'n. Die boom se FSA-nommer is 399.3. Alfabetiese lys van Suid-Afrikaanse bome "Gymnosporia nemorosa". Plants of the World Online. Royal Botanic Gardens, Kew. 2019. Besoek op 2019-02-11. https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 REDLIST Sanbi Plants of the Worls Online


Die Rooi Leër was die weermag van die Sowjetunie wat kort ná die Russiese Rewolusie tot stand gebring is. Die amptelike Russiese naam is Рабоче-крестьянская Красная армия, wat vertaal kan word as die Rooi Arbeiders- en Boereleër. Die Rooi Leër is amptelik op 23 Februarie 1918 gestig. Voor dit was daar reeds 'n Rooi Garde, maar hulle het eerder as 'n soort partypolisie van die Bolsjewiste as 'n leër gefungeer. Leon Trotsky word as die stigter en organiseerder van die leër beskou. In 1920 word Michail Toechatsjefski die opperbevelhebber van die Rooi Leër, 'n pos wat hy tot 1937 sou beklee. In hierdie jaar is bykans die hele topbestuur, insluitende Toechatsjefski, as deel van die Groot Suiwering tereggestel omdat Josef Stalin vir 'n staatsgreep gevrees het. Offisiere met laer range is tereggestel, tot dwangarbeid veroordeel of ontslaan. Die party het hierdie poste met politiek betroubare, maar minder bekwame offisiere gevul. As gevolg hiervan het enorme chaos tydens die Duitse aanval op Rusland in 1941 tydens die Tweede Wêreldoorlog geheers en het die Rooi Leër enorme verliese gely. Tydens die oorlog was maarskalk Georgi Zjoekof die opperbevelhebber.


Lawa verwys na beide die gesmelte rots wat deur vulkane uitgespuug word tydens ’n uitbarsting en die rots wat ontstaan nadat die lawa afgekoel en verhard het. Die gesmelte rots word binne planete, ook die aarde, en sommige mane aangetref. Die hittebron wat die rots binne die aarde laat smelt, word geotermiese energie genoem. Wanneer lawa uit ’n vulkaan gespuug word, is dit ’n vloeistof teen temperature van 700 tot 1 200 ºC. Dit is tot 100 000 keer so vloeitraag as water, maar kan oor groot gebiede vloei voor dit afkoel en stol vanweë die tiksotropiese eienskappe daarvan (’n afname in vloeitraagheid vanweë skuifspanning). ’n Lawavloei is ’n bewegende stroom lawa wat tydens ’n nie-ontploffende uitbarsting gevorm word. Wanneer dit afkoel en ophou beweeg, word dit hard en vorm stollingsgesteentes. Die term "lawa" word gewoonlik ook vir "lawavloei" gebruik. Ontploffende vulkaanuitbarstings skep ’n mengsel van as en ander fragmente en word "tefra" genoem eerder as lawavloei. In die algemeen bepaal die samestelling van die lawa, eerder as die temperatuur van die uitbarsting, sy eienskappe.


Die Famennium is die laaste chronostratigrafiese etage sowel as geologiese tydsnede in onderskeidelik die sisteem en periode Devoon. Dit verwys dus na ’n tydperk sowel as die gesteentes wat in dié tydperk gevorm het. Die Famennium was van sowat 372,2 tot 358,9 miljoen jaar gelede. Dit is voorafgegaan deur die Frasnium en gevolg deur die Tournaisium, die eerste etage/tydsnede van die Karboon. Die etage is genoem na die Oos-Belgiese streek die Famenne. Die basis van die Famennium word gedefinieer deur die uitwissing van die Conodonta Ancyrodella en Ozarkodina en Goniatitida Gephuroceratidae en Beloceratidae, en die bokant deur die eerste voorkoms van die Conodonta Siphonodella sulcata. Die tipeligging vir die basis is die steengroef Courniac by Cessenon, Frankryk. Die einde van die Famennium en die oorgang na die Tounaisium word deur 'n groot uitwissing gekenmerk, hoewel dit dalk nie net een gebeurtenis is nie, maar 'n reeks gebeurtenisse. Driekwart van die spesies verdwyn, veral in vlak seeë waar dalk suurstof in die water onbreek het.


'n Skêr is 'n stuk gereedskap waarmee dun materiale mee gesny of geknip word. 'n Skêr het twee lemme wat verby mekaar kan skuif en twee handvatsels wat met die hand oopgemaak of toegeknyp kan word. As gevolg hiervan is daar skêre vir links- en regshandige persone. Dit word tipies gebruik om papier, materiaal, plastiek en ander dunnerige materiale mee te sny. Dit maak van skuifspanning gebruik om die materiaal te sny. Kleremakerskêr Haarsnyskêr Heiningskêr Naaldwerkskêr Naelskêr Sigaarskêr Sjirurgiese skêr Skaapskêr (ook vir tuinwerk) Snoeiskêr Uitdunskêr (vir hare) Wikimedia Commons het meer media in die kategorie Skêr. Wikiwoordeboek het 'n inskrywing vir skêr. Hierdie artikel is ’n saadjie. Voel vry om Wikipedia te help deur dit uit te brei.


Frederick Sleigh Roberts (30 September 1832 – 14 November 1914) was 'n Britse soldaat wat in Cawnpore, Indië gebore is. In 1858, reeds op 25-jarige leeftyd, word die Victoriakruis aan hom toegeken na sy diens tydens die Indiese Opstand. In 1885 word hy tot opperbevelhebber van Indië bevorder. In 1895 word hy tot maarskalk bevorder en teen die einde van 1899 word hy bevelvoerder in Suid-Afrika tydens die Tweede Vryheidsoorlog. Gedurende Oktober 1900 is hy terug na Engeland as opperbevelhebber van die Britse Leër. In Suid-Afrika word hy opgevolg deur lord Kitchener. Hy het baie moeite gedoen om waarskuwings te rig teen Duitse militarisme. Hy is in 1914 oorlede. Voordat lord Roberts tydens die Anglo-Boereoorlog die bevel oor die Britse magte oorgeneem het, het hy hom reeds verskeie kere as 'n voortreflike soldaat onderskei. Hy trek soldate uit die Britse Ryk en herorganiseer die vervoer- en voorradesamestelling. Daarna begin hy sukses behaal; eers neem hy generaal Piet Cronje gevange saam met 4 000 man by Paardeberg in Februarie 1900. Hy stel ook die Verskroeideaardebeleid in.


Die Suid-Afrikaanse Geografiese Nameraad (SAGNR) is die amptelike regeringsliggaam in Suid-Afrika wat die uitvoerende tak van die sentrale regering (deur die Minister van Kuns en Kultuur) adviseer op nuwe geografiese name sowel as die verandering van bestaande geografiese name. Die raad is gestig ingevolge die Suid-Afrikaanse Geografiese Nameraad, Wet 118 van 1998. Die doel van die wet, volgens sy aanhef, is: "Om 'n permanente raadgewende liggaam bekend as die Suid-Afrikaanse Geografiese Nameraad te stig, wat die Minister van Kuns en Kultuur adviseer oor die verandering en standaardisering van geografiese name in Suid-Afrika vir amptelike doeleindes; om sy doelwitte, werksaamhede en werksmetodes te bepaal; en om voorsiening te maak vir aangeleenthede wat daarmee verband hou". 'n "Geografiese naam" word gedefinieer as die naam van enige landelike plek binne die gebiedsgrense van die Republiek van Suid-Afrika, insluitende enige regsgebied van die Republiek verkry deur 'n verdrag, hetsy: natuurlik of mensgemaak of aangepas deur die mens. bewoon of onbewoon. Die Raad bepaal beide die naam van elke geografiese plek asook die geskrewe vorm van die naam.


Charkif-oblast (Oekraïens: Харківська область, Russies: Харьковская область) is die mees oostelike van die 24 oblaste in Oekraïne. Die hoofstad en grootste stad van die oblast is Charkif. Met ongeveer 2,7 miljoen inwoners is die oblast die derde grootste ten opsigte van sy bevolking in die land. Tale (2001-sensus): Oekraïens (53,8%), Russies (44,3%), Armeens (0,2%). Etniese verdeling (2001-sensus): Oekraïners (70,7%), Russe (25,6%), Wit-Russe (0,5%). Deelgebiede van Oekraïne Hierdie artikel is ’n saadjie. Voel vry om Wikipedia te help deur dit uit te brei.


Sauroposeidon ("aardbewinggod-akkedis", na die Griekse god Poseidon) was ’n genus souropode-dinosourusse wat bekend is uit verskeie onvolledige fossiele wat in die Amerikaanse state Oklahoma, Wyoming en Texas gevind is. Dit kom uit rotse uit die Vroeë Kryt-periode, ’n tyd toe die diversiteit van souropodes in Noord-Amerika grootliks afgeneem het. Dit was die laaste bekende Noord-Amerikaanse souropode voor ’n afwesigheid van sowat 40 miljoen jaar van die groep op die kontinent – tot met die verskyning van Alamosaurus tydens die Maastricht-tydsnede. Hoewel die holotipe aanvanklik in 1994 ontdek is, is dit vir versteende hout aangesien vanweë die onverwagte ouderdom en besondere grootte daarvan. ’n Vollediger ontleding in 1999 het die ware aard daarvan onthul en ’n klein media-opskudding veroorsaak. Die amptelike bekendmaking daarvan het in 2000 gevolg. Vergelykings met die vollediger Brachiosaurus het daarop gedui dat Sauroposeidon se kop tot 17 m hoog kon gewees het, wat dit die hoogste bekende dinosourus maak. Die lengte word op 34 m geraam en die massa op 50 tot 60 ton – dit is dus ook een van die langstes en swaarstes.


Lindiwe Nonceba Sisulu (gebore 10 Mei 1954) is 'n Suid-Afrikaanse politikus, sedert 1994 'n lid van die parlement en die African National Congress (ANC) se Nasionale Uitvoerende Komitee, en van Mei 2019 tot Augustus 2021 minister van menslike nedersettings, water en sanitasie in die tweede kabinet van Cyril Ramaphosa, en tans minister van toerisme. Sisulu dien in die kabinette van Jacob Zuma van 2004 tot 2009 as minister van behuising, van 2009 tot 2012 as minister van verdediging en militêre veterane, van 2012 tot 2014 as minister van staatsdiens en administrasie, van 2014 tot 2018 as minister van menslike nedersettings, en in die eerste kabinet van Cyril Ramaphosa van 2018 tot 2019 as minister van internasionale betrekkinge en samewerking. Lindiwe Sisulu is die dogter van Albertina Thetiwa en Walter Sisulu, in lewe beide prominente anti-apartheidaktiviste van die ANC. Sy is die suster van die joernalis Zwelakhe Sisulu en die politikus Max Sisulu, albei ANC-lede. In April 2019 word Sisulu deur die Johannesburgse Metro gedagvaar vir die vereffening van 'n water-en-elektrisiteitrekening wat R537 000 beloop het by een van haar wonings in Bellevue, Johannesburg.


Baleka Mbete (gebore 24 September 1949), is 'n Suid-Afrikaanse politikus wat sedert 21 Mei 2014 as Speaker van die Nasionale Vergadering van Suid-Afrika dien. Sy was van 2008 tot 2009 die Adjunkpresident van Suid-Afrika. In 2007 is sy as die nasionale voorsitter van die African National Congress verkies en sy is in 2012 tot die posisie herverkies. Sy het hierdie amp tot op 18 Desember 2017 beklee en is deur Gwede Mantashe opgevolg. In April 1997 kom dit aan die lig dat Mbete 'n onbehoorlik-uitgereikte rybewys bekom het, maar is nie van enige oortreding aangekla nie. Dit volg nadat ondersoekbeamptes korrupsie in Mpumalanga se plaaslike toetssentrums ontbloot het, waar lisensies in ruil vir omkoopgeld uitgereik is. Mbete het gesê dat sy "te besig" was om in toue te staan. In 2007 het Mbete die DA-lid Mike Waters geskors omdat hy probeer vra het wat aan die skandaal rondom Manto Tshabalala-Msimang gedoen word. Waters wou navraag doen oor die Minister van Gesondheid se beweerde skuldigbevinding aan diefstal terwyl sy 'n verpleegster in Botswana was.


Vir nog 'n teenpous met dieselfde naam sien Teenpous Victor IV (Octavianus) Teenpous Victor IV gebore Gregorio Conti was 'n teenpous in die Rooms Katolieke Kerk van 25 Januarie 1138 tot 29 Mei 1138. Gregorio Conti is gebore in Ceccano, Italië. Hy word aangestel as kardinaal in Desember 1122.Hy was een van die 16 kardinale wat in 1111 die verdrag van Pous Paschalis II en keiser Hendrik IV oor die Investituurstryd bekragtig het. Later het hy aangevoer dat hy gedwing was om dit te doen en was hy baie krities oor die gedrag van die pous. In 1112 het Paschalis hom toe as kardinaal ontslaan. In 1122 het Paschalis se opvolger Pous Callixtus II hom egter weer as kardinaal aangestel. Toe Callixtus se opvolger Pous Honorius II in 1130 sterwe en daar onduidelikheid was oor sy opvolger, skaar Conti hom by Teenpous Anacletus II. Anacletus sterwe op 25 Januarie 1138 en dieselfde dag nog word Conti as Pous Victor IV aangestel met die hulp van koning Rogier II van Sisilië. Innocentius het egter baie meer steun gehad en die posisie van Victor het vinnig verswak.


Die dampdruk van water is die druk waarby waterdamp in termodinamiese ewewig/ekwilibrium is met sy kondensaattoestand. Dit is 'n funksie van temperatuur. Dit kan ook as die kookpunt of borrelpunt gesien word - dit is die druk en temperatuur waar water oorgaan van damp na vloeistof. Die dampdruk van water kan by benadering uitgewerk word deur die Antoine vergelyking: log 10  P = A − B C + T {\displaystyle \log _{10}P=A-{\frac {B}{C+T}}} waar die temperatuur T {\displaystyle T} in grade Celsius (°C) is en die dampdruk P {\displaystyle P} in mm Hg (millimeter kwik). Die konstantes is: 760 mm Hg = 101.325 kPa. Dus, om mm HG om te skakel na kPa moet die waarde in mm HG gemaal word met 101.325/760. Om meer akkurate syfers vir water se dampdruk te kry, kyk byvoorbeeld wat The Engineering Toolbox publiseer by Water saturation pressure.


Kepler-22b is ’n eksoplaneet van die klas G-ster Kepler-22. Dit is sowat 600 ligjare van die Aarde af in die sterrebeeld Swaan. Dit is in 2011 deur Nasa se Kepler-ruimteteleskoop ontdek en was die eerste bekende eksoplaneet wat voor sy ster verbybeweeg wat in die bewoonbare sone van ’n Sonagtige ster ontdek is. Kepler-22b se radius is sowat 2,4 keer dié van die Aarde. Sy massa en samestelling is onbekend. Die planeet se eerste oorgang voor sy moederster is op 12 Mei 2009 gedoen, op die derde dag dat die Kepler-ruimteteleskoop in werking was. Die derde oorgang is op 15 Desember 2010 waargeneem. Die bevestiging van die planeet se bestaan is op 5 Desember 2011 aangekondig. Die enigste parameters van die planeet wat tans bekend is, is sy wentelperiode, wat 290 dae is, en sy wentel-inklinasie van sowat 90°. Omdat baie eksoplanete hoogs elliptiese wentelbane het, is dit moontlik dat die planeet net tydens ’n klein deel van sy wentelbaan in die bewoonbare sone is – dan kan die temperatuurverskille dalk te groot wees vir die instandhouding van lewe.


Mafdet was in die vroeë Egiptiese mitologie ’n godin wat die mens beskerm het teen slange, skerpioene en ander giftige diere, wat beskou is as oortreders van die maät (orde). Sy is dikwels uitgebeeld as ’n soort kat of muishond. Sy kom reeds in die 1ste Dinastie in die mitologie voor. Sy was ook die vergoddeliking van die reg of moontlik teregstelling. Verder het sy die farao se kamers en ander heilige plekke beskerm. Hierdie artikel is vertaal uit die Wikipedia Wilkinson, Richard H. The Complete Gods and Goddesses of Ancient Egypt. bl 196. Thames & Hudson. 2003. ISBN 0-500-05120-8 Wilkinson, Toby A. H. Early Dynastic Egypt. bl. 251. Routledge, 1999. ISBN 0-203-20421-2


Paul L. Smith was 'n Amerikaanse akteur en komediant. Hy was veral bekend vir sy rol in Popeye (1980). Paul Lawrence Smith is op 24 Junie 1936 in Everett, Massachusetts in die Verenigde State van Amerika gebore. Hy werk aanvanklik as 'n uitsmyter (bouncer) en lyfwag voordat hy in die rolprentbedryf beland. Hy het 'n swart gordel in taekwondo. Smith speel meestal die rol van groot ouens en skurke in films, soos die rol van Bluto in Popeye. Hy het 'n opvallende baard. In 2006 emigreer hy na Israel en neem die naam Adam Eden aan. Hy is op 25 April 2012 by sy huis in Ra'anana, Israel oorlede. Van sy noemenswaardige rolprente: Popeye (1980) Wikimedia Commons het meer media in die kategorie Paul L. Smith. Hierdie artikel is ’n saadjie. Voel vry om Wikipedia te help deur dit uit te brei.


Die Amerikaanse Kuswag bedryf vier 52-voet-motorreddingsbote, wat sy vloot van 227 47-voet-motorreddingsbote aanvul. Hierdie skepe is in 1960 gebou en verplaas 32 ton. Die vier skepe is almal in die Pasifiese Noordweste gestasioneer. Hierdie artikel is ’n saadjie. Voel vry om Wikipedia te help deur dit uit te brei.


Ptolemeus III Euergetes (bewind: 246–222 v.C.) was die derde koning van Antieke Egipte se Ptolemeïese Ryk. Hy was die oudste seun van Ptolemeus II Philadelphus en sy eerste vrou, Arsinoe I, en het in 246 v.C. aan die bewind gekom ná sy pa se dood. Hy was met Berenike II getroud. Ptolemeus III was verantwoordelik vir die eerste bekende voorbeeld van ’n reeks verordeninge wat hy in twee tale laat publiseer het. Dit is in 218 v.C. opgevolg deur die Verordening van Memphis van sy seun, Ptolemeus IV, en in 196 v.C. deur die beroemde Rosettasteen van sy kleinseun, Ptolemeus V. Clayton, Peter A. (2006). Chronicles of the Pharaohs: the reign-by-reign record of the rulers and dynasties of ancient Egypt. Thames & Hudson. ISBN 0-500-28628-0. Hierdie artikel is vertaal uit die Engelse Wikipedia


Lewer is 'n kleur, 'n donker skakering van bruin. Die eerste opgetekende gebruik van lewer as 'n kleurnaam in Engels was in 1686. Volgens verskeie kleurskemas word lewer as volg voorgestel: Lys van kleure Bruin Maerz and Paul A Dictionary of Color New York: 1930 McGraw-Hill Page 198; Color Sample of Liver: Page 37 Plate 7 Color Sample H9.


Die 21ste Dinastie van Antieke Egipte (ook Dinastie XXI geskryf) word saam met die 22ste tot die 25ste Dinastie beskou as die land se Derde Oorgangstydperk. Die bekende heersers van die 21ste Dinastie was: Ná die bewind van Ramses III van die 20ste Dinastie het die koninklike mag algaande afgeneem. Die farao's van die 21ste Dinastie het van Tanis af regeer, maar was hoofsaaklik bedrywig in Benede-Egipte. Bo-Egipte is in effek regeer deur die hoëpriesters van Amoen by Thebe. Volgens die Egiptiese historikus Manetho het die 21ste Dinastie 130 jaar geduur. Kenneth A. Kitchen, The Third Intermediate Period in Egypt (1100–650 BC), 3de uitg., 1986, Warminster: Aris & Phillips Ltd, bl. 531 Wikimedia Commons het meer media in die kategorie 21ste Dinastie van Egipte.


Interpolasie is 'n metode om nuwe datapunte te bou binne die omvang van 'n afsonderlike stel bekende datapunte. Lineêre interpolasie word gedoen deur die volgende formules: y − y 1 x − x 1 = y 2 − y 1 x 2 − x 1 ⇒ y = y 2 − y 1 x 2 − x 1 ⋅ ( x − x 1 ) + y 1


Volgens Van Huyssteen is apposisiekomposita waar een komponent, die bepaler, 'n ander komponent, die kern, se kenmerke beskryf. Die beskrywing van 'n kenmerk vind plaas deur 'n apposisie wat optree as die eienskap. Dit gee dus 'n kenmerk aan die kern. 'n Voorbeeld van 'n apposisiekompositum is: gunsteling + boek. Gunsteling, wat die bepaler is, gee 'n kenmerk aan die kern. Die boek is dus 'n gunsteling. Van Huyssteen, G.B. 2014. Morfologie. (In Carstens, W.A.M., & Bosman,N. Kontemporêre Afrikaanse Taalkunde. Pretoria: Van Schaik Uitgewers. p. 194) Van Huyssteen, G.B. 2014. Morfologie. (In Carstens, W.A.M., & Bosman,N. Kontemporêre Afrikaanse Taalkunde. Pretoria: Van Schaik Uitgewers. p. 194) Hierdie artikel is ’n saadjie. Voel vry om Wikipedia te help deur dit uit te brei.


Alexander Biggar (29 Oktober 1781 - 27 Desember 1838) was 'n Britse Setlaar en soldaat wat in Engeland gebore is. Hy sluit by die Britse leër aan en word die betaalmeester van die 85ste Infanterieregiment. Hy bedank met 'n kapteinsrang en vestig homself in Hampshire. Hy lei 'n groep van die graafskap in die skip, Weymouth, na Suid-Afrika as deel van die 1820-Setlaars. Sy eerste werk is in die Kariegavallei. In 1824 verhuis hy na Durban. Toe die eerste Voortrekkers hier aankom verkeer hy op goeie voet met hulle. Hy word aangestel as landdros. Hy sterf tydens die Slag van die Opatikloof. Hy het twee seuns, Robert en George gehad en was die oupa van John Dunn. Ensiklopedie van Suidelike Afrika, Eric Rosenthal, 1967


Die Javahaai (Carcharhinus amboinensis) kom voor in die oos Atlantiese Oseaan, die Indiese-Pasifiese area, die Golf van Aden, Madagaskar en aan die ooskus van Afrika tot by KwaZulu-Natal. In Engels staan die haai bekend as die Pigeye shark of Java shark. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Cliff, G. (2009). "Carcharhinus amboinensis". IUCN Rooilys van Bedreigde Spesies. Weergawe 2012.2. Internasionale Unie vir die Bewaring van die Natuur.AS1-onderhoud: ref=harv (link) Carcharhinus amboinensis by Fishbase. Wikimedia Commons het meer media in die kategorie Javahaai. Hierdie artikel is ’n saadjie. Voel vry om Wikipedia te help deur dit uit te brei.


In kernfisika is betaverval (β-verval) 'n tipe radioaktiewe verval waar 'n betadeeltjie ('n elektron of positron) van 'n atoomkern vrygestel word. Betaverval is 'n proses wat die optimale verhouding van protone en neutrone in 'n atoom veroorsaak. Betaverval word bemiddel deur die swak krag. Daar is twee subtipes betaverval: beta minus en beta plus. Beta minus (β−)-verval produseer 'n elektron, terwyl beta plus (β+)-verval die vrystelling van 'n positron veroorsaak; daar word dus daarna verwys as positronvrystelling. 'n Voorbeeld van elektronvrystelling (β−-verval) word gewys wanneer koolstof-14 verval na stikstof-14:   6 14 C →   7 14 N + e − + ν ¯ e {\displaystyle \mathrm {~_{6}^{14}C} \rightarrow \mathrm {~_{7}^{14}N} +e^{-}+{\bar {\nu }}_{e}} 'n Voorbeeld van positronvrystelling (β+-verval) word gewys met magnesium-23 wat na natrium-23 verval:   12 23 M g →   11 23 N a + e + + ν e {\displaystyle \mathrm {~_{12}^{23}Mg} \rightarrow \mathrm {~_{11}^{23}Na} +e^{+}+\nu _{e}} Atoom Alfaverval Hierdie artikel is ’n saadjie.


Kaapstad het twee standbeelde van genl. J.C. Smuts. In die Kompanjiestuin is 'n beeld deur die Britse beeldhouer Sydney Harpley. Dit beeld Smuts informeel geklee uit soos hy dikwels op Tafelberg gaan stap het. Hierdie beeld is op 29 Mei 1964 deur sy dogter onthul. Daarna was daar groot ongelukkigheid oor die beeld omdat dit glo nie 'n goeie indruk van Smuts skep nie. 'n Nuwe komitee onder voorsitterskap van die burgemeester van Kaapstad, dr. Jan Dommisse, is gevorm om 'n aanvaarbare standbeeld van Smuts te verkry. Hierdie nuwe beeld deur Ivan Mitford-Barberton staan sedert Januarie 1974 in Adderleystraat voor die kultuur-historiese museum (die Ou Slawelosie, Ou Hooggeregshof) en naby die ingang tot die Kompanjiestuin. Smuts is in hierdie beeld 5,30 m hoog, staan op 'n voetstuk van 1,50 m hoog en beeld hom uit as 'n bergklimmer. Voor die stadsaal van Durban is 'n standbeeld van Smuts wat hom as staatsman en krygsman van wêreldformaat uitbeeld. Op die voetstuk van die standbeeld staan geskrywe:


'n Staat is 'n organisasie wat gesag oor die bevolking binne 'n geografiese gebied uitoefen. Hulle verteenwoordig hierdie bevolking na buite en beskik oor magsmiddele ter verdediging van hul grondgebied en die handhawing van interne wet en orde. 'n Staat kan een van verskeie regeringsvorme hê, so is sommige state republieke en ander monargieë. Soms vorm 'n staat sy eie land. State kan ook saamwerk om 'n land te vorm, soos in die geval van die Verenigde State van Amerika. Die meeste lande het hulle eie gewapende magte, staatsdiens, regbank en polisie. Dit gebeur soms dat 'n staat (gedwonge of vrywillig) sy mag aan 'n ander staat oordra, of dat state deur 'n federale of konfederale verband 'n deel van hul mag aan 'n oorkoepelende staat toevertrou. Die staat is saamgestel uit 'n aantal spesifieke elemente wat hom sy hoofeienskappe gee. Hierdie elemente is (volgens die internasionale reg): 'n Grondgebied 'n Bevolking Politieke en wetlike organisasie (deur instellings wat wette maak en dit toepas) Die grondgebied bepaal die geografiese sone waar die staat sy bevoegdhede kan uitoefen.


Die Toyota F-enjin was 'n reeks van oorhoofseklep inlynsessilinderenjins wat tussen 1955 en 1992 deur Toyota vervaardig is. Hulle is bekend vir hul hoë wringkrag teen lae opm, enorme gietysterblokke en -koppe en ook hul hoë betroubaarheid. Die F-enjin het een van die langste produksielopies van enige Toyota-enjin. Die F-enjins het oorhoofse kleppe wat beheer word deur stootstange vanaf 'n ratgedrewe nokas in die onderste deel van die enjin. Die enjin is die eerste keer in die Land Cruiser gebruik, en in baie lande was dit die enigste enjins wat in die Landcruiser beskikbaar was tot 1993. Alhoewel dit in die algemeen bekend is as die Land Cruiser-enjin, was dit ook gebruik in 'n verskeidenheid van ander groot vragmotoraanwendings, soos in brandweerwaens en die Toyota FQ15 vragmotors. Dit is ook gebruik in die Crown-gebaseerde Japannese polisiepatrolliemotors FH26 en FS20-FS50. Hierdie artikel is ’n saadjie. Voel vry om Wikipedia te help deur dit uit te brei.


'n Civil parish of nie-kerklike administratiewe parogie is die laagste vlak van plaaslike regering in Engeland. Dit is ondergeskik aan distrikte en graafskappe, of aan 'n kombinasie van die twee, die unitary authority of unitêre owerheid. Administratiewe parogieë varieer grootliks ten opsigte van hul oppervlak en bevolking en kan wissel van 'n dorpie met 'n bevolking van enkele honderd, tot 'n groot nedersetting met 80 000 inwoners. In enkele gevalle, waar stadstatus deur die Britse monarg verleen is, val 'n hele stad binne die gesag van 'n civil parish. Danksy hul uiteenlopende karakter word na administratiewe parogieë volgens die besluite van hul parogiale rade verwys as town (groter nedersetting), village (dorp), neighbourhood (buurt) of community (gemeenskap). 'n Geskatte 35 persent van die Engelse bevolking woon in administratiewe parogieë. Volgens amptelike statistieke was daar op 31 Desember 2013 altesaam 10 501 nie-kerklike parogieë in Engeland. Op 1 April 2014 het Queen's Park die eerste administratiewe parogie in Groter Londen geword. Die skepping van parogieë in Londense boroughs was nie voor 2008 toegelaat nie.


Chichester [ˈtʃɪtʃɨstər] is 'n katedraalstad in die Suidoos-Engelse graafskap Wes-Sussex. Dit is dié graafskap se enigste stedelike nedersetting en dien as sy administratiewe setel of county town. Chichester het 'n lang geskiedenis wat tot in die Romeinse tydperk terugstrek en was ook in die Angel-Saksiese periode een van die mees vooraanstaande nedersettings in Engeland. Chichester is die setel van 'n Anglikaanse biskop en huisves naas sy 12de eeuse katedraal sommige van die oudste kerk- en wêreldlike geboue in Groot-Brittanje.


Reïnkarnasie is die godsdienstige of filosofiese begrip dat die siel of gees, ná ’n biologiese dood, ’n nuwe lewe in ’n nuwe liggaam kan begin. Dié leerstelling is ’n sentrale begrip in Hindoeïsme. Dit is ook ’n algemene geloof in verskeie antieke en moderne godsdienste soos Spiritisme, Teosofie en Eckankar, en word aangetref in die geloof van baie stamme oor die wêreld heen op plekke soos Siberië, Wes-Afrika, Noord-Amerika en Australië. Hoewel die meeste gelowe, soos Judaïsme, die Christendom en Islam, nie glo dat individue gereïnkarneer word nie, glo spesifieke groepe binne dié godsdienste wel in reïnkarnasie, soos kabbala-aanhangers, Kathare, Droese en die Orde van die Rosekruis. Die historiese verwantskap tussen hierdie sektes en ander gelowe is die onderwerp van skolastiese navorsing. In onlangse dekades het baie mense in ander dele van die wêreld begin belangstel in die idee van reïnkarnasie. Moderne rolprente, boeke en liedjies verwys dikwels daarna. Die woord "reïnkarnasie" is afgelei van Latyn en beteken letterlik "hertoetrede tot die vlees".


Die Toyota NZ-enjinfamilie is 'n reeks inlynviersilindersuierenjins. Die 1NZ-reeks gebruik 'n aluminiumenjinblok en dubbelbonokassilinderkoppe. Dit beskik oor 4 kleppe per silinder met VVT-i-tegnologie en sekwensiële brandstofinspuiting. Die 1NZ-FE is 'n 1.5 L (1497 cc) konvensionele Otto-siklusvariant van die 1NZ-FXE met VVT-i. Dit het dieselfde boor en slag, maar die drukverhouding is verlaag tot 10.5:1. Kraglewering is 81.2 kW (109 pk) teen 6000 opm met 141 Nm (103 lb·vt) se wringkrag teen 4200 opm. Die rooilyn is op 6400 opm. Aanwendings: Toyota Auris Toyota Corolla Scion xA/Toyota ist Scion xB/Toyota bB Toyota Vios/Toyota Belta Toyota Raum Toyota Porte Toyota Platz Toyota Fun Cargo Toyota Premio Toyota Allion Toyota Sienta Toyota Probox Toyota Ractis Toyota Yaris Hierdie artikel is ’n saadjie. Voel vry om Wikipedia te help deur dit uit te brei.


Die Lancia Megagamma is 'n klein konsepmotor deur Giugiaro ontwerp en in 1978 by die Turynse Motorskou bekendgestel. Hierdie artikel is ’n saadjie. Voel vry om Wikipedia te help deur dit uit te brei.


Bordeaux is 'n nedersetting in die ooste van die Limpopoprovinsie, Suid-Afrika. Dit val onder die beheer van die Groter Tzaneen Plaaslike Munisipaliteit wat onder die Mopani-distriksmunisipaliteit ressorteer. Lys van dorpe in Suid-Afrika "Sub Place Bordeaux". Sensus 2001. Besoek op 21 Oktober 2015. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


John William Gaisford (Onbekend, 7 Oktober 1853 – Potchefstroom, 21 Augustus 1928) was 'n Suid-Afrikaanse argitek wat op Potchefstroom gewoon en in die laat 19de en vroeë 20ste eeu daar as argitek gewerk het. Hy word beskryf as die stad se eerste argitek. Van die geboue wat hy ontwerp het, kan net van enkeles met sekerheid gesê word dat hy daarvoor verantwoordelik was. Hy het 'n leidende rol op die dorp gespeel en was meermale tussen 1913 en 1918 burgemeester. Gaisford het in 1928 afgetree, maar sy laaste jare is versuur deur 'n geskil oor die sinagoge op Potchefstroom waaraan bouwerk in 1923 begin het. Hy het op sy tuisdorp gesterf twee jaar nadat hy afgetree het. Van die geboue wat hy ontwerp het, is die eerste aandelebeursgebou in Kerkstraat, Potchefstroom, wat in 1891, 'n jaar nadat dit voltooi is, deur 'n brand in puin gelê is. Dit is herbou, maar dis onbekend of hy ook die nuwe plan geteken het. Die Anglikaanse kerk St. Mary (omstreeks 1890) word ook aan hom toegeskryf. Twee van sy bekendste ontwerpe is die NG kerke Robertson en Nieuwoudtville.


Die Jeep Wrangler is 'n kompakte en mediumgrootte (Wrangler Unlimited modelle) vierwielaandrywing veld- en sportnutsvoertuig (SNV), vervaardig deur die Amerikaanse motorvervaardiger Chrysler, onder sy Jeep-merk - en tans in sy derde geslag. Die Wrangler is nie 'n direkte afstammeling van die Tweede Wêreldoorlog se Willys MB of Willys burgerlike Jeeps (Jeep CJ) van die middel-1940s tot 1980s, later deur Kaiser-Jeep en deur die Amerikaanse Motors (AMC) gebou, ten spyte van die algemene wanopvatting. Dit word geïllustreer deur die fabrieksgedenkplate aangebring aan die laaste Jeeps (CJ-7) wat geproduseer is, en wat lees "laaste van 'n groot ras". Hierdie artikel is ’n saadjie. Voel vry om Wikipedia te help deur dit uit te brei.


Petra Müller (27 Julie 1935 - 25 Junie 2021) was ’n joernalis, uitgewer en Afrikaanse digter en skrywer. Die Hertzogprys is aan haar poësie toegeken. Petronella Helena Müller is op 27 Julie 1935 op Botrivier gebore as een van vyf kinders van Hermanus Barend Müller en Anna Susanna Dippenaar. Sy het drie broers, Manie, Kobus en Nico, en ’n suster, Elsa. Haar broer Nico is as jong man van 22 jaar dood nadat hy verdrink het, wat die dryfveer was agter haar toewyding aan die digkuns. Haar vader se mense was volstruisboere en hy was ’n berede polisieman. Wanneer sy tien is, verhuis die gesin na Swellendam, waar haar vader later uit die polisie tree en die plaas Eenzaamheid onder die Langeberge koop. Die ouers is albei bedrewe storievertellers en stimuleer so die jong Petra om ook haar eie stories te skep. Sy matrikuleer in 1951 in Swellendam aan die plaaslike hoërskool en werk daarna ’n jaar lank as klerk by Nasionale Pers. Hierna studeer sy vanaf 1953 aan die Universiteit van Stellenbosch en behaal in 1955 ’n B.A.-graad met Afrikaans-Nederlands en Engels as hoofvakke.


Bagnara di Romagna is 'n klein dorpie in die noorde van Italië, in die provinsie Ravenna. In 2014 tel die bevolking ongeveer 2 423 mense. Hierdie artikel is ’n saadjie. Voel vry om Wikipedia te help deur dit uit te brei.


Die Nissan Bluebird was 'n mediumgrootte motor wat sedert 1957 gebou is. Dit was Nissan se internasionaal bekendste sedan, verkrygbaar in verskeie bakstyle, en was bekend vir sy betroubaarheid en duursaamheid. Die Bluebird se tradisionele mededinger was die Toyota Corona reeds van die begin van sy produksielewe af. Die Bluebird is oorspronklik ontwikkel om te kompeteer met die Corona, omrede die Corona ontwikkel is vir sedangebruik en as 'n taxi, nadat die Toyota Crown in grootte gegroei het. Die Bluebird was ook in elke geslag beskikbaar as 'n taxi, dienste wat dit met die intreevlak Nissan Cedrics gedeel het. Dit is een van die modelname wat die langste deur 'n Japannese motorvervaardiger gebou is. Dit was 'n voorloper van die 160J/710/Violet/Auster/Stanza-lyn.


Francisco Pizarro González (Spaans: [fɾanˈθisko piˈθaro]; ca. 1471 of 1476 – 26 Junie 1541) was 'n Spaanse conquistador. Pizarro is veral bekend vanweë sy oorwinning oor die Inkas en verowering van Peru namens Spanje tussen 1532 en 1536. Pizarro is in 1471 of 1476 in Trujillo, in die streek Extremadura in Kastilië gebore. Hy was die buite-egtelike seun van Gonzalo Pizarro Rodríguez de Aguilar (1446–1522), 'n infanterie-kolonel, en Francisca González Mateos, 'n vrou van arm herkoms. Sy presiese geboortedatum is onseker, maar vermoedelik iewers in die 1470's, waarskynlik 1471. Weinig aandag is aan sy opvoeding betaal en hy het ongeletterd grootgeword. Via sy moeder was hy aan Hernán Cortés, die vroeëre veroweraar van Meksiko, verwant. Op 10 November 1509 seil Pizarro met Alonso de Ojeda van Spanje na die Nuwe Wêreld op 'n ekspedisie na Urabí. Hy het na Cartagena geseil en hom aangesluit by die vloot van Martín Fernández de Enciso en vergesel in 1513 Balboa aan die Stille Oseaan.


Die Volkswagen Citi Golf is 'n regterhandstuur 5-deur luikrug wat van 1984 tot 2009 deur Volkswagen in Suid-Afrika vervaardig en bemark is as 'n nuwe weergawe van die eerste generasie Volkswagen Golf Mk1, wat in 1983 in Duitsland gestaak is. Toe Volkswagen die Merk 1-Golf in 1974 vrystel, was die motor 'n oornagse sukses. Dit was maklik en ekonomies om te bestuur met uitstekende hantering vergeleke met ander klein luikrugte op daardie stadium. Dit was ook goedkoop om te onderhou. Volkswagen Suid-Afrika het montering van die Merk 1-Golf in 1978 begin. Toe die Merk 2-Golf in 1984 van stapel gestuur is, het Volkswagen Suid-Afrika bevind dat hulle nie die vraag na 'n klein, bekostigbare intreevlakmotor het nie, omdat die Merk 2-Golf groter en ietwat duurder as sy voorganger was. Die beste lewensvatbare opsie vir Volkswagen Suid-Afrika was om voort te gaan met die vervaardiging van die Merk 1 om die gaping in die mark te vul, omdat hulle reeds die gereedskap by die Volkswagen-monteeraanleg in Uitenhage, Oos-Kaap, in plek gehad het.


Die Nagraadse Sentrum is 'n gebou op die Hatfieldkampus van die Universiteit van Pretoria, met 'n soortgelyke ontwerp as dié van die Ekonomiese en Bestuurswetenskappe-gebou, en toon elemente van die Post-Romaanse styl soos weerspieël word deur die koepelvorminge ingang en boogstrukture. Om eggo's te verminder en die akoestiek te verbeter, is die mure van ’n mengsel van polistireen en beton gemaak. Dié gewilde konferensie- en seminaarsentrum is ontwerp deur argitek Willie Oosthuizen van die firma VDO Argitekte, en amptelik in Maart 1997 ingewy deur prof SME Bengu, die destydse Minister van Onderwys. Die gebou huisves verskeie kantore, lesingsale, werkkamers en ’n rekenaarlaboratorium. Die kantore van die kampusondernemings, Continuing Education at University of Pretoria (CE at UP), Business Enterprises at UP (BE at UP) en die Sentrum vir Mikrofinansiering word ook hier gehuisves. Universiteit van Pretoria: Kampusgebouegids, 2008, besoek op 20 Junie 2015 Hierdie artikel is ’n saadjie. Voel vry om Wikipedia te help deur dit uit te brei.


Kabokweni is 'n dorp in die Ehlanzeni-distriksmunisipaliteit in Mpumalanga. Lys van dorpe in Suid-Afrika "Hoofplek Kabokweni". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die Canadian Broadcasting Corporation (CBC)/Radio-Canada is een van die wêreld se grootste openbare uitsaaikorporasies wat nasionale radio- en televisienetwerke vir Kanadese gehore in Engels en Frans bedryf. CBC/Radio-Canada saai daarnaas ook streeksgebonde radio- en televisieprogramme in albei amptelike tale uit, asook plaaslik vervaardigde programme in Engels en inheemse tale vir die bewoners van Kanada se verre Noorde. Programme word van byskrifte vir dowes voorsien. Vir luisteraars in oorsese gebiede word veeltalige kortgolf-radioprogramme uitgesaai. Vanweë sy status as crown corporation of nasionale openbare onderneming word byna sestig persent van die uitsaaier se begroting uit die federale staatskas befonds, terwyl die res van sy inkomste uit advertensies en verkope van programme aan buitelandse uitsaaiers gegenereer word. CBC/Radio-Canada is onafhanklik van die regering van die dag en net vir sy algemene gedrag aanspreeklik teenoor die federale parlement. Die stigting van CBC/Radio-Canada as openbare uitsaaier op 2 November 1936, toe die ekonomiese lewe nog deur die Groot Depressie verlam is, was nie die eerste poging om 'n openbare uitsaaidiens in die land te vestig nie.


Vir ander Alfa Romeo-modelle met dieselfde naam, sien Alfa Romeo Giulietta. Die Alfa Romeo Giulietta (Tipe 940) is 'n klein gesinsmotor wat deur die Italiaanse motorvervaardiger Alfa Romeo vervaardig word. Giuliettaproduksie begin teen die einde van 2009 en die model is bekendgestel op die 2010 Geneefse Motorskou. In 'n lewensvatbaarheidstudie wat in Februarie 2009 aan die Amerikaanse regering voorgele is, het Chrysler ('n vennoot van Alfa Romeo se moedermaatskappy Fiat SpA) berig dat die 147-plaasvervanger die mark as die Milano sou betree en dat dit plaaslik in die VSA gebou kon word. Maar sedert die vroeë 2010 Alfa Romeo daarop gekonsentreer om eerder groter modelle na die VSA te bring, soos die Giulia. Die Giulietta behaal 'n tweede plek in die "2011 Europese Motor van die Jaar"-toekennings. Tussen 2010 en 2012 is sowat 200,000 Giuliettas gebou. "27.06.2009 Marchionne reveals bold plans for Alfa Romeo's stateside relaunch". www.italiaspeed.com/2009 (in Engels). Geargiveer vanaf die oorspronklike op 3 Maart 2016. Besoek op 9 Julie 2009. "The Alfa Romeo Giulietta introduces the brand new "Compact" architecture". www.alfaromeopress.com (in Italiaans).


Projek X: Vreemdelinge is die vierde boek in die Projek X-reeks wat deur Heila Fourie geskryf is. Dit is ook die laaste van die ses boeke van die Projek X-reeks. Die Projek X-reeks was spesifiek gemik op dertien- tot vyftienjariges. Phillip Breytenbach – die hoofkarakter. Hy het vaalbruin hare, donkerbruin oë, 'n koperbruin vel en is 16 jaar oud en doodgewoon middelmatig. Hy is in 'n tegniese skool, hou nie van tegniese tekeninge as dit abstrak is nie, maar wel van kuns en rekenaars. Hy het 'n klomp "pêlle", maar geen goeie vriend nie. Hy is 'n introvert en verkies sy sketsboek bo geselskap of rugby. Hy wil ruimtevaarder word. Henk Breytenbach – Phillip se pa. Grace Breytenbach – Phillip se ma. Vicky Breytenbach – Phillip se ouer suster; sy werk op die dorp. Laet Calagha – die dogter van die nuwe buurman (in die werklikheid Toaan se tweelingsuster). Sy het 'n skraal gesig, hoë wangbene en kort, silwerblonde hare. Haar ligblou oë is yslik amandelvormig en sy dra 'n hipermoderne bril.


Die vlag van die Verenigde Nasies is op 7 Desember 1946 amptelik in gebruik geneem en bestaan uit ’n wit VN-embleem (wêreldkaart omring deur twee olyftakke) op ’n blou agtergrond. Die embleem se ontwerp word beskryf as: ’n Kaart van die wêreld wat ’n azimutale ewe ver projeksie gesentreer op die Noordpool verteenwoordig, ingeskrewe in ’n krans uit gekruisde konvensionele takke van die olyfboom, . . . Die projeksie van die kaart strek tot 60 breedtegrade suid en sluit vyf konsentriese sirkels in. —Amptelike seël en embleem van die Verenigde Nasies, verslag van die sekretaris-generaal, 15 Oktober 1946 Die olyftakke is ’n simbool vir vrede en en die wêreldkaart verteenwoordig al die mense en die lande van die wêreld. Wit en blou is die amptelike kleure van die Verenigde Nasies. Die organiseerders van die Verenigde Nasies se konferensie van 1945 in San Francisco, Kalifornië, wou ’n kenteken wat gemaak kan word van ’n pen om afgevaardigdes te identifiseer. Die Amerikaanse staatsekretaris Edward Stettinius, Jr. was voorsitter van die Amerikaanse delegasie en het besef dat ’n tydelike ontwerp van die Verenigde Nasies ’n permanente simbool kan word.


Krappe (Brachyura) is 'n groep van kreefagtige diere wat aan die orde van tienpotiges (Decapoda) behoort. Die wetenskaplike naam, Brachyura, beteken letterlik kort stert en verwys na die agterlyf wat, anders as ander kreefagtiges, nie 'n sigbare stert het nie. Alle krappe het 10 pote, 'n dik eksoskelet en 'n plat lyf wat breër is as wat dit lank is. Die oë is op uitsteeksels gemonteer en die voorpote het knypers. Krappe beweeg lateraal voort (loop skuins) en kan vinnig ingrawe as gevaar dreig. Krappe is 'n uiters suksesvolle groep, wat oor die hele wêreld voorkom. Hulle is basies swaar gepantserde skulp-brekers. Die meeste krappe kom in die see voor, maar daar is 'n paar wat in varswater voorkom, en selfs 'n paar wat op land leef. Die kleinste krappies word so groot soos 'n ertjie; die grootste (die Japanse spinnekopkrap) se bene word tot 4 meter lank. Omtrent 7 000 spesies is bekend. Krappe is omnivore en vreet bykans enigiets. Dikwels is dit alge, maar dierlike voedsel is noodsaaklik vir hulle gesondheid en ontwikkeling.


Die vyf jaar van die Driemanskap is verby, maar Marcus Antonius bly homself triumvir noem. Die konsulskap en alle ander magte word hom ontneem, maar hy weier om dit te erken. Octavianus roep die Senaat bymekaar en hulle sweer 'n eed wat hom in sy magte bevestig. Daar dreig oorlog tussen Octavianus en Antonius. Gnaeus Domitius Ahenobarbus word konsul. Die stad Berytus kom in opstand teen Cleopatra en Antonius en verklaar sy onafhanklikheid. Onbekend - Titus Pomponius Atticus, Romeinse skrywer (* 110 v.C.) Res Publica Constituta: Actium, Apollo and the Accomplishment of the Triumviral Assignment Carsten Hjort Lange, BRILL, 2009, ISBN 9004175016, ISBN 9789004175013 A Dictionary of the Roman Empire, Matthew Bunson, OUP USA, 1991, ISBN 0-19-510233-9, ISBN 978-0-19-510233-8


Die suidwesdoring (Prosopis glandulosa) is 'n indringerplant en klein boompie wat inheems is aan die deelstate Arizona, Texas en die land Meksiko. In Suid-Afrika kom dit in die droë westelike gedeeltes van die land voor, die Noord-Kaap en die Karoo waar dit ook bekend staan as die muskietboom. Dit staan ook bekend as die heuningprosopis en in Engels staan dit bekend as die honey mesquite. Die boom is klein en Acacia-agtig met 'n veeragtige loof. Die bas is glad, donkerbruin en raak later grof. Butchart, Duncan. Natuurlewe van Suid-Afrika. Struik Nature. 2012. ISBN 978-1-4317-0248-0 Alfabetiese lys van Suid-Afrikaanse bome Lys van indringerplante in Suid-Afrika Wikimedia Commons het meer media in die kategorie Suidwesdoring. Wikispecies het meer inligting verwant aan Suidwesdoring Hierdie artikel is ’n saadjie. Voel vry om Wikipedia te help deur dit uit te brei.


Uhurupark is ’n ontspanningspark van 12,9 hektaar langsaan die sentrale sakekern in Nairobi, Kenia. Wyle Mzee Jomo Kenyatta het dit op 23 Mei 1969 vir die publiek geopen. Die park bevat ’n mensgemaakte meer, talle nasionale gedenktekens en ’n vergaderplek wat ’n gewilde bymekaarkomplek vir skaatsplankryers oor naweke geword het. Hierdie vergaderplek word ook soms vir politieke en godsdienstige byeenkomste gebruik. Dit het berug geword as die plek waar die regime van pres. Daniel arap Moi betogings teen onwettige grondroof gewelddadig uitmekaargedryf het. In 1989 het Wangari Maathai en talle van haar volgelinge ’n betoging in Uhurupark gehou om die oprigting van die Kenya Times Media Trust-sakekompleks van 60 verdiepings te probeer keer. Die regering het haar gedwing om haar kantoor te ontruim en sy is sleggesê in die parlement, maar haar betogings en die regering se reaksie net daartoe gelei dat buitelandse beleggers die projek gekanselleer het. In Augustus 1996 het ’n groep onder leiding van ’n Katolieke kardinaal en aartsbiskop Maurice Michael Otunga ’n stapel kondome in die park verbrand. Sowat 14 jaar later was die park weer in die nuus toe ’n bom in Junie 2010 daar ontplof en ses mense gedood het terwyl meer as 100 beseer is.


Agter-Bruintjieshoogte is 'n streek in die Oos-Kaap, Suid-Afrika, noord van Bruintjieshoogte. Dit omvat die bolope van die Klein-Visrivier en is genoem na Nic de Bruyn (of De Bruin), eertydse heemraad van Swellendam. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers.


Albertynshof is 'n klein, sentrale voorstad van Kimberley, Noord-Kaap, suid van die Groot Gat, noord van New Park en noordoos van Kestellhof. Die dorpsgebied is gestig toe die destydse woonbuurt Newton (sedert 1945 bekend as New Park) se krotwonings "opgeruim" is en genoem na ds. Johannes Rudolph Albertyn (1878–1967), 'n predikant van onder meer die NG gemeente Kimberley, van 1936 tot 1949 algemene armesorgsekretaris van die Nederduitsch Hervormde of Gereformeerde Kerk in Transvaal en van 1949 tot 1956 sekretaris van die Federale Armesorgraad, wat hy in 1933 gestig het. Vir sensusdoeleindes beslaan Albertynshof 0,47 km². In 2011 was hier 505 inwoners, van wie amper 60 persent wit was, net meer as 22 persent bruin en amper 15 persent swart. In daardie jaar was 72 persent van die inwoners se huistaal Afrikaans en amper 18,5 persent Engels. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. "Subplek Albertynshof". Sensus 2011.


Ds. Hercules van Loon (Onbekend – Stellenbosch, 26 Junie 1704) was die eerste leraar van die NG gemeente Stellenbosch en die twaalfde leraar wat in die Nederduitse Gereformeerde Kerk in Suid-Afrika bevestig is nadat almal voor hom, buiten ds. Pierre Simond, diens gedoen het in die NG gemeente Kaapstad. Van Loon is in 1686 as student in Franken in Friesland ingeskryf. Op 16 Junie moes hy praeparatoir voor die Klassis van Gouda geëksamineer word om beroepbaar te kon wees, maar hy het nie opgedaag nie en gewoon weggebly. Luidens gerugte was dit omdat hy nie kon verklaar nie dat hy dit oneens was met die leer van prof. Roël, sy leermeester. Roël was van 1685 tot 1704 professor in die godgeleerdheid te Franeker. Hy het die leerstuk van die ewige generasie van die Seun van God op 'n ander wyse verklaar as wat in die Hervormde Kerk gangbaar was. Ook was hy 'n navolger van Coccejus. Daar het 'n sterk verset teen sy opvattings gekom en in 1691 het die Sinode van Suid-Holland dit as 'n hoogs verderflike kettery gebrandmerk en het twee jaar later vrae hieroor opgestel wat deur proponente by hulle toelating beantwoord moes word.


Bloeding is die verlies van bloed uit 'n lewende liggaam. Die mediese term hiervoor is hemorragie. Dit kom voor as die bloedvate sodanig beskadig is, dat bloed daaruit ontsnap. Bloeding kan inwendig plaasvind, waar die bloed uit bloedvate in die liggaam lek, of uitwendig, hetsy deur 'n onderbreking in die vel, of deur 'n natuurlike opening soos die mond, neus of oor. Skielike en ernstige bloeding kan tot skok lei en kan selfs noodlottig wees. Vinnige mediese ingryping is nodig. Langdurige, selfs geringe, bloedverlies lei gewoonlik tot bloedarmoede as die ystervoorraad van die liggaam opraak, en hemoglobien (bloedkleurstof) nie meer geskep kan word nie. 'n Gesonde persoon kan 10% tot 15% van sy totale volume bloed sonder ernstige mediese probleme verloor. Tydens bloedskenking word ongeveer 8% tot 10% van die skenker se bloed getrek. "Bleeding Health Article" (in Engels). Healthline. Geargiveer vanaf die oorspronklike op 4 September 2012. Besoek op 18 Junie 2007. "Blood Donation Information" (in Engels). UK National Blood Service. Geargiveer vanaf die oorspronklike op 23 September 2015. Besoek op 18 Junie 2007.


Die swartsnellervis (Melichthys niger) is 'n vis wat voorkom in die Stille Oseaan, die westelike Atlantiese Oseaan en die westelike Indiese Oseaan, suidwaarts aan die ooskus van Afrika tot by Durban. In Engels staan die vis bekend as die Black triggerfish. Die vis word tot 50 cm lank. Dit is donkergroenerig-swart met pers skakerings. Daar is wit strepe op die basis van die dorsale en anale vinne. Dit kan maklik verwar word met die Indiese snellervis. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.org/summary/Melichthys-niger.html Wikimedia Commons het meer media in die kategorie Swartsnellervis. Wikispecies het meer inligting verwant aan Swartsnellervis


Tylney Hall is ’n herehuis in Hampshire, Engeland wat in 1897 deur die Suid-Afrikaanse mynmagnaat sir Lionel Phillips en sy vrou, die weldoener lady Florence Phillips, vir £77 000 gekoop en volgens die Victoriaanse styl gerenoveer is. Dit dien sedert 1984 as hotel. Die eerste Tylney Hall is omstreeks 1700 gebou, hoewel ’n herehuis sedert die 16de eeu op die perseel gestaan het. In 1725 het die landgoed deur die vroulike lyn in besit gekom van Richard Child, burggraaf Castlemaine, later graaf van Tylney. Tydens sy eienaarskap is ’n groot, formele tuin aangelê. Ná die huwelik van Catherine Tylney Long in 1812 met William Wellesley Pole en hul geldelike probleme, is die herehuis afgebreek en die waardevolle timmerhout op die landgoed verkoop. Van 1857 tot 1878 was die eiendom onbewoon. In die 1870’s het Charles E. Harris geleidelik grond op die landgoed begin koop en eindelik sowat 1 215 ha bekom. Daarna het hy Edward Birchall opdrag gegee om ’n nuwe herehuis op dieselfde plek as die 18de-eeuse huis te bou. Selden Wornum het Tylney Hall van 1899 tot 1901 aansienlik gewysig in opdrag van die Phillipse, wat dit kort vantevore gekoop het.


Wasserthaleben is 'n munisipaliteit in die administratiewe distrik Kyffhäuser van die deelstaat Thüringen, in die voormalige Oos-Duitsland. Dit was van 1599 tot 1920 deel van die vorstedom Schwarzburg-Sondershausen. Vir administratiewe doeleindes en munisipale dienslewering het Wasserthaleben op 25 Maart 1992 met vier ander munisipaliteite saamgespan om die administratiewe gemeenskap Greußen te vorm, genoem na die grootste nedersetting, Greußen. Nog vier nedersettings het mettertyd bygekom. Die dorpie se bevolking was 549 in 1994, maar dit toon 'n geleidelike afname sodat die inwoners in 2014 net 408 getel het. Wasserthaleben is geleë op die vlakte van die Thüringen-bekken. Die Helbe vloei deur die dorp. Die spoorlyn Erfurt-Nordhausen loop deur die vallei. Links en regs van die vallei is hoogtes wat met gras bedek of met bome beplant is. Die vroegste vermelding van die dorpie is in ’n dokument van 1224 waarin dit Talhahem of Thalheim genoem word. Thalheim, waaruit die huidige dorpie ontstaan het, was suid van Wasserthaleben aan die oorkant van die Helbe geleë. Dit het ontstaan rondom die Klooster Sorge, waarvan die oorblyfsels vandag nog gesien kan word. Dié gebied het tot 1918 deel gevorm van die prinsdom Schwarzburg-Sondershausen.


Die Gereformeerde kerk Pretoria-Noord is die vierde oudste bestaande gemeente van die Gereformeerde Kerk in Pretoria. Einde 2015 het die gemeente 261 belydende (298 einde 2014) en 35 dooplidmate (44 einde 2014) gehad, vergeleke met 395 en 104 einde 2001. Met sy stigting in 1942 was dit die vyfde gemeente in die Jakarandastad, maar Pretoria-Oos, gestig in 1930 as die tweede gemeente naas Pretoria (1859), het in 2003 ontbind. Buiten die gedeelte van Pretoria-Noord wes van Eeufeesstraat, omvat die gemeentegrense ook die voorstede Dorandia, Florauna en Tileba. Die gebied oos van Eeufeesstraat val binne die Gereformeerde kerk Wonderboompoort, wat in 1960 van Pretoria-Noord afgestig het. Wes van Pretoria-Noord het die Gereformeerde kerk Akasia in 1978 afgestig. ’n Boufonds is in 1932 in die wyk Pretoria-Noord gestig toe dit nog deel was van die moedergemeente. Ten spyte van baie terugslae het lidmate 10 jaar lank hard gewerk om genoeg geld bymekaar te kry om ’n eie kerkgebou in hul wyk te bou. Jare lank het ds.


Shashi Naidoo (gebore 4 November 1980) is 'n Suid-Afrikaanse aktrise, model en TV-aanbieder. Sy is veral bekend as mede-aanbieder van e.tv se tydskrif-program, 20Something. Naidoo is in Port Elizabeth gebore. Sy het in 1997 aan Alexander Road High School gematrikuleer. Naidoo het na Johannesburg verhuis om chiropraktiese geneeskunde te studeer. Sy het vyf jare van studies en twee jare van internskap aan die Universiteit van Johannesburg voltooi. As gevolg van die manier waarop Naidoo die rol van Linda McGinty in e.tv se Backstage-sepie gespeel het, het sy bekend geword. Kort daarna het sy 'n rol in SABC 1 se Generations-sepie gespeel. Naidoo het ook 'n klein rol in die 2007 mini-reeks Society gespeel. Op 2 Oktober, 2007 begin Naidoo om SABC 1 se tydskrif-program EMS Volume 1 aan te bied. "PE's Shashi to host top youth show". Weekend Post (in Engels). 7 Januarie 2006. Geargiveer vanaf die oorspronklike op 13 Oktober 2010. Besoek op 28 Julie 2010. Shashi Naidoo se mode-blog Geargiveer 17 November 2018 op Wayback Machine (en) Hierdie artikel is ’n saadjie.


Tatsuya Sakai (坂井 達弥, Sakai Tatsuya?, 19 November 1990 -) is 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Gestreepte snellervis (Xanthichthys lineopunctatus) is 'n vis wat voorkom in die westelike Stille Oseaan, die Indiese Oseaan en aan die ooskus van Afrika suidwaarts tot by Port Alfred. In Engels staan die vis bekend as die Striped triggerfish. Die vis word tot 30 cm lank. Die vis het 'n groot geronde bors en 'n liggrys lyf waarop donker horisontale strepies aan die bokant en kolletjies aan die onderkant voorkom. Die boonste gedeelte van die kop is grysbruin met drie horisontale blou na bruin strepe op die wange. Beide die dorsale- en analevinne se basisrant is swart. Die stertvin het 'n prominente rooibruin rant. Die vis leef in aflandige koraal- en rotsriwwe in water wat 20 tot 60 m diep is. Hulle is gewoonlik alleenlopers maar kan ook in klein, los groepies voorkom. Die vis vreet plankton wat bo die riwwe dryf. Die spesie is seldsaam. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser.


Openbare gesondheid is al beskryf as "die wetenskap en kuns van siektevoorkoming, lewensverlenging en die bevordering van gesondheid deur die georganiseerde pogings en ingeligte keuses van die samelewing, organisasies, gemeenskappe en individue." Dit is gemoeid met gevare vir die gesondheid van 'n gemeenskap gebaseer op bevolkingsgesondheidsontleding. Die betrokke bevolking kan so klein soos 'n handvol mense of so groot soos al die inwoners van verskeie kontinente (in die geval van 'n pandemie) wees. Openbare gesondheid het baie subterreine, maar sluit gewoonlik die volgende interdissiplinêre kategorieë in: epidemiologie, biostatistiek en gesondheidsdienste. Omgewingsgesondheid, gemeenskapsgesondheid, gedragsgesondheid en beroepsgesondheid is ook belangrike terreine van openbare gesondheid. Die fokus van openbare gesondheidsintervensies is om siektes, beserings en ander gesondheidstoestande te voorkom en bestuur. Dit geskied deur die waarneming van gevalle en die bevordering van gesonde gedrag, gemeenskappe en (in aspekte verwant aan menslike gesondheid) omgewings. Dit is daarop gemik om te voorkom dat gesondheidsprobleme ontstaan of herhaaldelik voorkom deur opvoedkundige programme te implementeer, beleidstellings te ontwikkel, dienste te lewer en navorsing te doen.


John Anthony West (gebore 9 Julie 1932 in New York Stad – 6 Februarie 2018) was 'n Amerikaanse skrywer, dosent, gids en 'n voorstaander van die Sfinks-watererosie-hipotese in Egiptiese geologie. John Anthony West was die leierfiguur van die 'Simbolisme'-skool van Egiptologie, 'n alternatiewe interpretasie van antieke Egipte se gevorderde kultuur deur die Franse kundige en filosoof, R.A. Schwaller de Lubicz. In die Simbolisme-uitkyk word Egiptiese argitektuur en kuns met 'n ryker en meer universele wysheid benader as wat aanvanklik deur die konvensionele Egiptologie gemaak is. Tydens 1993 het hy met Robert M. Schoch saamgewerk, 'n geoloog en medeprofessor in natuurlike wetenskap by die College of General Studies by Boston Universiteit. Hul werk is aangebied deur Charlton Heston in 'n spesiale NBC-program genaamd “The Mystery of the Sphinx”. Dit het aan West 'n "News & Documentary Emmy Award" besorg vir Beste Navorsing, asook 'n benoeming vir Beste Dokumentêr.


Die 2012 Formule Een Europese Grand Prix is op 24 Junie 2012 op die Valenciastraatbaan in Valencia, Spanje gehou. Dit was die agtste wedren van die kampioenskapseisoen en is deur Fernando Alonso in 'n Ferrari gewen.


Hester Winifred (Wynnie) Schumann (Knysna, Kaapkolonie, 7 Maart 1903 – Stellenbosch, Suid-Afrika, 14 September 1989) was ’n Suid-Afrikaanse opvoedkundige. Wynnie Schumann was ’n dogter van William Thomas Perks en Jane Charlotte Bouwer. Sy ontvang haar vroegste skoolonderrig aan ’n plaasskool tot st. 3 en daarna aan die destydse Hoër Meisieskool op George. In 1921 gaan sy na die destydse Opleidingskollege te Grahamstad en van 1924 tot 1926 studeer sy aan die Universiteit van Stellenbosch, waar sy ’n B.A. met die hoofvakke geskiedenis en ekonomie behaal. Nadat sy aan verskeie laer- en hoërskole in Kaapland skoolgehou het, keer sy terug na die Opleidingskollege Grahamstad as dosente, waar sy werksaam was tot haar huwelik in 1928 met prof. Christian Gustav Waldemar Schumann (17 Desember 1898 – 30 September 1980. Hy was direkteur van die Buro vir Ekonomiese Navorsing aan die US, president van die konvokasie van oudstudente van die dieselfde instelling en erepredisent van die Trust Bank van Afrika Bpk. Ná haar huwelik het sy doseer aan die opleidingskollege vir kleurlinge en ook aan die Universiteit van Stellenbosch se fakulteit opvoedkunde.


Kanana is 'n swart nedersetting 58 km noordwes van Polokwane, in die Limpopoprovinsie van Suid-Afrika. Lys van dorpe in Suid-Afrika "Hoofplek Kanana". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Maraba is 'n swart nedersetting 30 km wes van Polokwane, in die Limpopoprovinsie van Suid-Afrika. Lys van dorpe in Suid-Afrika "Hoofplek Maraba". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Autshumato (+-1600-1663, ook bekend as Herrie) was 'n hoofman van die Goringhaikona (die sogenaamde "Strandlopers") aan die Kaap. In 1632 het hy op 'n Engelse skip na die Verre-Ooste gereis en ná Jan van Riebeeck se aankoms in die Kaap, in 1652, vir die Nederlanders en plaaslike Khoi-veeboere getolk. Herrie se geboortedatum is onbekend, maar hy het tussen ongeveer 1625 en 1665 geleef. Op 6 April 1652 het Jan van Riebeeck, 'n Nederlander in diens van die Verenigde Oos-Indiese Kompanjie (V.O.C.), en sy bemanning in die Kaap aangekom om 'n halfwegstasie te stig. Die Nederlanders en Autshumato het begin handel dryf en lewende hawe vir alkohol en tabak verruil. In 1632 verhuis Autshumato met 'n groep mense na Robbeneiland, waar hy as posman en skakelbeampte vir Europese skepe verby die eiland gewerk het. Hy het 8 jaar later na die Kaapse vasteland teruggekeer. Van die Khoi-stamlede het later van die Nederlanders begin steel. As gevolg hiervan gee Jan van Riebeeck in 1658 opdrag dat Autshumato op Robbeneiland opgesluit word.


Ittoqqortoormiit (Oos-Groenlands: Illoqqortoormiut, Deens: Scoresbysund) is 'n klein dorpie en voormalige munisipaliteit aan die ooskus van Groenland, by die monding van die reusagtige fjordkompleks "Kangertittivaq" (Deens: Scoresby Sund) en op die rand van die grootste nasionale park ter wêreld. Op 1 Januarie 2009 het die munisipaliteit met die Sermersooq-munisipaliteit saamgesmelt. In 2014 tel die dorpie se inwoners 444. Greenland in Figures 2014 (PDF). "Statistics Greenland". ISBN 978-87-986787-8-6. Besoek op 6 September 2015.


Al-Masdjid an-Nabawi (Arabies: المسجد النبوي, Moskee van die Profeet) is ’n moskee in Medina, Saoedi-Arabië, wat gebou is deur die profeet Mohammed. Dit is die tweede moskee in die geskiedenis van Islam (naas die Kaäba) en is nou een van die grootstes in die wêreld. Dit is die tweede heiligste plek in Islam naas Al-Masdjid al-Haram in Mekka. Die moskee is permanent oop. Die terrein was oorspronklik langs Mohammed se huis; hy het hom daar gevestig ná sy emigrasie na Medina in 622 n.C. Hy het help bou aan die moskee, wat aanvanklik ’n opeluggebou was. Dit het gedien as ’n gemeenskapsentrum, hof en godsdiensskool. Daar was ’n platform vir mense wat die Koran aan ander geleer het. Islamitiese heersers het dit sedertdien grootliks uitgebrei en versier. In 1909 was dit die eerste plek op die Arabiese Skiereiland wat van elektriese ligte voorsien is. Die moskee is geleë in wat tradisioneel die middel van Medina was, met baie hotelle en markte daarnaby. Dit is ’n groot pelgrimsterrein.


Die vlakteriet (Restio quadratus Mast.) is 'n plant wat tot die restio's behoort, rietagtige plante wat kenmerkend is aan die Kaapse floraryk. Dit kom in die Wes-Kaap voor. Op die SANBI-rooilys is hierdie plant, wat endemies aan Suid-Afrika is, as veilig (LC) gelys. Dit is 'n rietagtige plant wat 2 m lank kan word en digte donkergroen pluime het wat pluiserig uitsien. Dit groei op die vlaktes veral op plekke waar water uit die grond sypel. Die vlakteriet kan maklik herken word deurdat sy stingels 'n vierkantige deursnee besit. Die wetenskaplike naam quadratus verwys daarna. Die pluime Die vierkantige stingel "SANBI-rooilys" (in Engels). Geargiveer vanaf die oorspronklike op 12 Junie 2020. "PlantZAfrica" (in Engels). Geargiveer vanaf die oorspronklike op 19 Maart 2015. Wikimedia Commons het meer media in die kategorie Vlakteriet.


Chiba-prefektuur (千葉県, Chiba-ken?) is een van die 47 prefekture van Japan. Chiba is die hoofstad en belangrikste stedelike gebied.


Kioto-prefektuur (京都府, Kyoto-fu?) is een van die 47 prefekture van Japan. Kioto is die hoofstad en belangrikste stedelike gebied.


Chris Sasner is een van die Afrikaanse skrywer Gert Basson se vele skuilname. Gert Cornelius Basson (*1932, Brakpan – ) is 'n joernalis, skrywer en uitgewer wat onder verskeie skuilname, onder meer Chris Sasner, Gert Basson, Dirk de Beer, Cor Lindeque, Hugo le Rouz, Danz Cloete, Gert Cornelius en Lindeque de Beer (samesteller) skryf. Hy woon tans saam met sy vrou Cillah op Swellendam. Hy was as hoofuitgewer verbonde aan die Swellendamse uitgewershuis Hartbees. As joernalis was hy verbonde aan die tydskrifte Avontuur/Die Lewe, Nongqai/Servamus, assistent-redakteur van Die Suidwester en redakteur van die jeugtydskrif Patrys. As uitgewer was hy hoof van belletrie van Voortrekkerpers/Perskor, bestuurder: Perskorboekklubs, bestuurder-uitgewer: Juventus, Femina en Folio; hoofuitgewer J.P. van der Walt tot met sy uittrede in 1998. Hy doen ook vryskutwerk vir koerante en skryf kortverhale onder sy eie en skuilname vir verskeie tydskrifte. Onder die skuilnaam Chris Sasner publiseer Basson die gewilde Swart Kat jeugverhaalreeks. Die reeks handel oor 'n doodgewone 12-jarige seun genaamd Borrie Veldt en sy geheime stryd teen misdaad wat in die middernagtelike ure op sy BMX-fiets en met sy kettie as wapen gevoer word.


Amanda Botha is ’n Afrikaanse joernalis en kunskurator, wat verskeie biografieë oor kunspersoonlikhede skryf. Amanda Elizabeth Botha is op 17 Julie 1943 in Johannesburg gebore. Sy word groot in Kaapstad waar sy aan die Jan van Riebeeck Hoërskool matrikuleer. Na skool studeer sy in die kunste en joernalistiek aan die Universiteit van Stellenbosch. In 1967 sluit sy as joernalis by die redaksie van Die Burger aan en werk later ook vir Beeld in Johannesburg en as Kaapse verteenwoordiger van die Johannesburg dagblad Die Transvaler. As joernalis skryf sy oor die jare talle artikels oor skrywers en kunstenaars, wat plaaslik en internasionaal gepubliseer word. In die tydperk 1970 tot 1988 werk sy in die toneelkuns. Aanvanklik bevorder sy die teater namens KRUIK en werk saam met bekende regisseurs soos Athol Fugard, Dieter Reible, Peter Kleinschmidt, Mavis Taylor, Robert Mohr, Francois Swart, Truida Louw en Pieter Fourie. In 1973 raak sy betrokke by die Ruimte-teater in Kaapstad, waar sy saamwerk met Athol Fugard, Yvonne Bryceland en Pieter-Dirk Uys. Hier is sy medestigter van die Ruimte Kinderteater en stig saam met Chris Pretorius ook die eksperimentele Glasteater.


Donald Riekert (*26 Augustus 1947, Kuruman -† 12 Augustus 2001, Kuruman) was ’n Afrikaanse digter, wie se poësie met die Ingrid Jonker-prys bekroon word. Donald William Riekert is op 26 Augustus 1947 op Kuruman gebore. Hy is die derde geslag wat in die barre Noordweste woon. Sy oupa, Henry James Purchase, word in 1908 veldkornet en hy was ook klerk van die hof en registrateur van geboortes en sterftes. Sy pa is Stephanus Johannes Paulus Kruger Riekert, ’n neef van President Paul Kruger, wat in 1926 mynbestuurder van Dominion Blue in die omgewing word. In 1964 matrikuleer Donald aan die Hoërskool Kalahari, waar hy die Kaapse Seniorsertifikaat in die eerste klas verwerf. Hy sluit hom in 1965 voltyds by die Suid-Afrikaanse Vloot aan en doen diens op die S.A.S. Natal waarna hy in 1966 oorgeplaas word na die Verdedigingshoofkwartier in Pretoria se Krygshistoriese Afdeling. Nadat hy ’n senu-ineenstorting het en ’n ruk lank in Weskoppies deurbring, word hy medies ongeskik verklaar vir die Weermag en keer hy in 1968 terug na Kuruman.


Die sensoriese senuweestelsel is die deel van die senuweestelsel wat verantwoordelik is vir die prosessering van sintuiglike inligting. Dit bestaan uit sintuigsenuwees (insluitende die sensoriese reseptorselle), senuoordraers en die dele van die brein wat by sintuiglike waarneming betrokke is. Sintuie is seinoordraers van die fisieke wêreld na die brein en rugmurg waar die seine vertolk word, en so word ons in staat gestel om die wêreld om ons waar te neem. Oor die algemeen word vyf sintuie erken, soos reeds genoem deur Gautama Boeddha en Aristoteles: sig, gehoor, gevoel, smaak en reuk. Alle lewende wesens is daartoe in staat om te reageer op veranderinge in hul liggaam en in hul omgewing. Dit blyk uit die feit dat hulle aktief reageer op so 'n verandering deur byvoorbeeld die uitvoering van ŉ beweging. Soms geskied hierdie reaksies as gevolg van die direkte inwerking van 'n prikkel, byvoorbeeld by die vorming van vitamien D: sodra die vel aan sonlig blootgestel word, word hierdie vitamien vervaardig. Die groei van 'n plant na die rigting waaruit die lig kom (met ander woorde na die ligbron), is ook 'n voorbeeld van 'n reaksie op ŉ direkte prikkel.


Die Eskimo-boeglynknoop is 'n knoop soortgelyk aan die boeglynknoop, behalwe vir die punt van die tou wat om die lus geneem word, in plaas van die lang kant van die tou. Die eerste keer wat hierdie knoop waargeneem is, was toe 'n Westerling hierdie knoop gesien het op die slee van 'n Eskimo (amptelik bekend as Inuïete). Dit is 'n baie sterk, veilige knoop, wat nie maklik losgaan wanneer dit gebruik word nie, maar het die voordeel dat dit maklik na gebruik losgemaak kan word. Hierdie knoop is ook baie vinnig en maklik om te knoop en die lus verskuif nie onder las nie. Die knoop is 'n goeie knoop vir algemene gebruik, en volgens party mense 'n beter knoop as die gewone boeglynknoop. Hierdie knoop kan met die dubbele boeglynknoop of die dubbele waterboeglynknoop vermeng word om interessante kombinasies te verkry, maar die basiese struktuur bly egter dieselfde. A. Maak 'n lus in die tou. B. Ryg die kort punt van die tou deur die bokant van die lus.


Wiskundige en teoretiese biologie is 'n interdissiplinêre wetenskaplike navorsingsveld met 'n verskeidenheid toepassings. Die veld word soms wiskundige biologie of biomathematika genoem om die wiskundige kant te beklemtoon, of teoretiese biologie om die biologiese kant te beklemtoon. Teoretiese biologie fokus meer op die ontwikkeling van teoretiese beginsels vir biologie, terwyl wiskundige biologie fokus op die gebruik van wiskundige gereedskap om biologiese stelsels te bestudeer, alhoewel die twee terme soms geruil word. Wiskundige biologie is gerig op die wiskundige voorstelling, behandeling en modellering van biologiese prosesse, met behulp van tegnieke en gereedskap van toegepaste wiskunde. Dit het beide teoretiese en praktiese toepassings in biologiese, biomediese en biotegnologiese navorsing. Om stelsels op 'n kwantitatiewe wyse te beskryf, beteken dat hul gedrag beter gesimuleer kan word, en dus kan eienskappe voorspel word wat dalk nie vir die eksperimente sigbaar sal wees nie. Dit vereis presiese wiskundige modelle. Wiskundige biologie gebruik baie komponente van wiskunde en het bygedra tot die ontwikkeling van nuwe tegnieke. Wiskunde is sedert die 19de eeu toegepas op biologie. Fritz Müller beskryf in 1879 die evolusionêre voordele van wat nou die Mülleriese nabootsing genoem word.


Salpeter (Eng: Niter, saltpeter) is die mineraal weergawe van kaliumnitraat wat in die verlede gemyn is vir die gebruik as kunsmis. Die stof is goed in water oplosbaar en word veral in grotte gevind waar dit teen die reën beskut is. In Suid-Afrika word dit in die Noord-Kaap naby Prieska en Hay gevind. Salpeter word saam met houtskool (vorm van koolstof) en swawel gebruik om buskruit te maak. "Minerals.net" (in Engels). Geargiveer vanaf die oorspronklike op 11 Julie 2018. "mindat" (in Engels). Geargiveer vanaf die oorspronklike op 1 Mei 2020.


'n Skeepshouer is 'n houer wat sterk genoeg is om verskeping, berging en hantering te weerstaan. Skeepshouers wissel van groot, herbruikbare staalbokse wat gebruik word vir intermodale verskeping tot die alomteenwoordige kartonboks. In die konteks van die internasionale skeepsbedryf is "houer" of "skeepshouer" basies sinoniem met intermodale vraghouers ('n houer wat ontwerp is om van een vorm van vervoer na 'n ander oorgeplaas te kan word sonder om die inhoud te hoef in- en uitpak). Vraghouers is 'n herbruikbare vervoer- en stooreenheid om produkte en onverwerkte materiaal tussen plekke en lande te vervoer. Daar is sowat 17 miljoen intermodale houers in die wêreld en 'n groot gedeelte van die wêreld se langafstandvrag wat deur internasionale handel gegenereer word, word in skeepshouers vervoer. Daarby word geraam dat etlike miljoene van die houers weggegooi is weens die verskepingskoste om hulle terug te stuur na hul verskepingshawe. Hul uitvinding het 'n groot bydrae gelewer vir die globalisering van handel in die tweede helfte van die 20ste eeu, wat die koste om goedere te vervoer dramaties verminder en gevolglik langafstandhandel verbeter het. Riffelbokse word algemeen as skeepshouers gebruik.


Matimatolo is 'n nedersetting in Umzinyathi-distriksmunisipaliteit in die KwaZulu-Natalprovinsie van Suid-Afrika. "Hoofplek Matimatolo". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die PETM-voorval (Paleoseen-Eoseen termiese maksimum; Engels: Paleocene Eocene Thermal Maximum) is 'n voorval aan die einde van die Paleoseen sowat 55 miljoen jaar gelede. In slegs 15–20 duisend jaar het die aarde se temperatuur met vyf grade verwarm. Dit is waarskynlik veroorsaak deurdat 2 000 gigaton koolstof (as koolstofdioksied) in die atmosfeer vrygestel is. Die PETM-voorval het tot die grootste diepsee-uitwissing in die laaste 93 miljoen jaar gelei. Ongeveer 35-50% van die diepsee se foraminifera het verdwyn. Op land en in die bolae van die oseane het dit tot 'n opmerklike diversifisering in lewe gelei. Die PETM-voorval kan goed in die sedimentlae in die oseaan rondom Antarktika waargeneem word. Altwee die δ 13 C {\displaystyle \delta ^{13}C} - en δ 18 O {\displaystyle \delta ^{18}O} -isotoopverhoudings vertoon 'n piek van ongeveer -2 %. Die bolae van die oseaan moes 6 tot 8 grade warmer as normaal gewees het tydens die Paleoseen. Daar is ook aanduidings dat die suurgraad van die oseaan laer geraak het.


Beskrywing is 'n ontwikkelingspatroon wat 'n woordprentjie van 'n voorwerp, 'n persoon, 'n situasie of 'n reeks gebeure skep. Saam met eksposisie, redenering en vertelling is dit een van die vier retoriese metodes (ook bekend as vorms van diskoers). Elkeen van die retoriese metodes kom in 'n verskeidenheid vorms voor en elk beskik oor 'n eie doel en konvensies. Beskrywing as handeling kan met dié van definisie verbind word. Beskrywing is ook die fiksieskryf-metode vir die oordra van 'n gedagtebeeld van die besonderhede van 'n storie.[verwysing benodig] Fiksie is 'n tipe narratief, een van die vier retoriese diskoersmetodes. Daar is ook fiksieskryf-metodes: handeling, eksposisie, beskrywing, dialoog, opsomming en oorgang. Die outeur Peter Selgin verwys na metodes, wat handeling, dialoog, denke, opsomming, tonele en beskrywing insluit. Binne die skryfgemeenskap is daar nog nie konsensus oor die hoeveelheid en samestelling van fiksieskryf-metodes en hulle gebruike nie. Beskrywing as fiksieskryf-metode word gebruik om 'n "prentjie" van die besonderhede van 'n verhaal oor te dra.